Kontzertuak | Bonberenea\n2015 -2016 denboraldia martxan da\nBonberenea, Kontzertuak 11 SEP 2015\nAurpegi berriarekin eman zaio hasiera 2015 – 2016 denboraldiari Bonberenean.\nBonberenea, Kontzertuak 25 MAY 2015\nGose taldea Arrasatetik dator “Gosariak” izeneko proiektu berri batekin, beraiekin batera Joseba Sarrionandia idazlea eta Iñigo Arregi eta Juan Luis Goikolea artistak izango ditugu.\nHumus taldea Madrilen\nBonberenea, Kontzertuak 14 MAY 2015\nHumus talde Tolosarra lehenengo aldiz eskeiniko dute beraien kontzertua Madrilen, beraienkin batera “Vecchias” taldea izango da.\nKontzertua Ekainak 13-an sala Starving calle Fermin Caballero 69-n izando da.\nGatibu Bonberenean zuzenean\nAgenda, Bonberenea, Kontzertuak 15 DEC 2014\nGATIBU bizkaitarrak “euritan dantzan” diska berriarekin zuzenean izango dira Bonberenean! Gainera, sarrerak aurretik erosteko aukera edukiko dugu, sarrerak@bonberenea.com helbidean abenduak 16tik aurrera! Abenduak 26 ostirala, gaueko 22:30etan, sarrera 8 euro izanda. Animatu hadi!! bonberenea 17 urte!!!pausoz pauso autogestioan,gure etxea 1997tik… […]\n14. Skate Txapelketa Bonberenean + Ollie Flip Fest\nAgenda, Bonberenea, Kontzertuak 13 DEC 2014\n2014a izan zen 14. Skate Txapelketa jaso zuen urtea. Bertan, tolosaldeko skate kulturan barne barnean dauden skaterrak izan genituen eta txapelketa polit eta estu bat ikusi ondoren Natxo Aguadok eman zuen etxera lehen saria. Lehen saria: Natxo Aguado Bigarren saria: […]\nLeihotikan 20. urteurrena\nKontzertuak 11 OCT 2014\nLehiotikan taldeak 20. urteurrena ospatzeko zuzeneko DVD-a grabatu dute Bonberenea-n\nBideo mapping estreinuz Bonberenean\nKontzertuak 10 JUN 2014\nLehenengo aldiz estreinatu da Bideo Mapping-a Bonberenean\nAgenda, Kontzertuak 17 JUN 2013\nAgenda, Kontzertuak 13 OCT 2011


Gautegiz Arteagako Udala - GAUTEGIZ ARTEAGAKO UDALAK BEHIN BETIKO ONARTU DAU 2018RAKO AURREKONTUA 847.206.02€TAN, INBERTSIO ERREALEN AURREIKUSPENAGAZ\nGAUTEGIZ ARTEAGAKO UDALAK BEHIN BETIKO ONARTU DAU 2018RAKO AURREKONTUA 847.206.02€TAN, INBERTSIO ERREALEN AURREIKUSPENAGAZ\nMartxoan burututako azken Osoko Bilkuran, Gautegiz Arteagako Udalak behin betiko onartu dau 2018rako aurrekontua 847.206.02€tan. Aurtongo planteamendu ekonomikoa inbertsio errealen aurreikuspenean oinarritzen da, herriko oraina eta etorkizunerako. Hauen barne, irisgarritasuna hobetzeko lanak edota Hiri Antolamenduko Plan Orokorraren elaborazioa. Bizi kalitatea hobetzearen alde egitea funtsezkoa da udalarentzat, baita dinamizazio sozio-kulturala be, honen adibide, frontoian egingo diren hobetze lanak edota herriko elkarteentzako diru-laguntzen partida.\nHerria ekonomikomi edo sozialki dinamizatzearen alde egitea da helburua. Horretarako, 2018rako aurrekontua 847.206,02€tan onartu da. Zenbateko hau 1.258.766,88€tararte gehitzea aurreikusten da diru-laguntzen kudeaketaren bitartez. Aurtongo plateamendu ekonomikoa zerbitzuak mantendu eta egiturazko inbertsio barriak egitean oinarritzen da. Honeek, Gautegiz Arteagako bizi kalitatea hobetu eta herritarren ongizatea gehitzearen alde egiten dabe. "Apurka-apurka inbertsio garrantzitsuak egiten doguz herrian, herritarrok Gautegiz Arteagan hobeto bizi ahal izateko. Hauxe lehentasuna da geure gobernu taldearentzat. Horregatik, geure planteamendu ekonomikoa benetazko beharrizanak kontutan hartzeari dago zuzenduta. Hoien artean, Zelaieta kaleko espaloien irisgarritasuna hobetzeko lanak. Gaur beharrezkoak diren hobekuntzetan inbertitzen dogu baina bihark egunari begira”, nabarmendu dau Gautegiz Arteagako alkateak, Juan Felix Naberanek.\n2018rako aurrekontuetan inbertsioetako partida hasieran 83.653,70€koa da. Zenbateko hau diru-laguntzen kudeaketaren bitartez gehitu ahal da, 458.844,56€tararte aurreikuspenen arabera. Hiri Antolamenduko Plan Orokorraren (HAPO) egokitze prozesuari zuzenduta dago inbertsio nagusietako bat. Horretarako, 47.153,70€ko partida aurreikusi da. Herria Gautegiz Arteagako herritarren gaur egungo eta etorkizuneko beharrizanetara egokitzea da helburua. Lan hau burutzeko herritarren partaidetza hartuko da kontutan.\nHerritarren bizimodua erraztu eta herriko zerbitzuak hobetzeko inbertsioak be egingo dira. Proiektu nagusienen artean, 153.709,33€ko inbertsioa aurreikusten da Zelaieta kaleko irisgarritasun lanak burutzeko. Udal aurrekontuan 10.000€ko partida dago horretarako, diru-laguntzen kudeaketaren bitartez gehitzeko. 2018rako beste inbertsio garrantzitsuen artean mediku kontsultarako sarbideen egokitze lanak dagoz (36.348,40€),, irisgarritasuna hobetzeko, eta herriko bideen zoladura hobetzea (6000€ inbertsio erreala). Aurton burutuko diren beste proiektu nabarmenen artean, herriko frontoiaren hobekuntza dago, 46.130€ko aurrekontuagaz. Gainera, skate pista bat egingo da, 16.308,67€ inbertsio errealagaz, 20.000€rarte gehitu ahal da hau diru-laguntzen bitartez. Bestelako inbertsioak hauexek dira: kanpoko komun publikoak egitea herrian, bideak hormigoitu, kale argien instalazio elektrikoak egokitu (2.fasea) edota Montorre Udal Eskolako berokuntza eta leihoak barriztu, besteak beste.\nInbertsio kapitutik kanpo, udal gobernuko lehentasuna herriko familiei emoteko laguntzak dira. Horretarako, Udalak familiei emondako laguntza ekonomikoa mantentzen dau. Horretarako zenbatekoa 9000€koa da.\nHerriko dinamizazio sozio-kulturalaren alde egiten dabeen kirol eta kultur elkarteei zuzendutako diru-laguntzen partidari dagokionez, honakoak aurreikusten dira: Kanalako Gizarte Etxeari (2000€), Bertsolaritza Elkarteari (1800€), Kanalako Jai Batzordeari (2000€) eta Herriko elkarteei (8000€). Herritar guztiei kalitatezko kultur zerbitzuak eskeintzeko, Santanape Kiroldegia bezalako Gernika-Lumoko instalazioak edota zerbitzuak ordaindu beharreko gehigarria ordaintzeko diru-laguntzak mantenduko dauz Gautegiz Arteagako Udalak.


Zeru gardenak - Araba - Alea.eus\nJuanma Gallego 2017-11-22 08:00\nGasteiz, Olarizutik. Irudia: Susana Malon.\nGaueko zeruaz gozatzeko aukerak gero eta urriagoak dira, argi kutsadura dela eta; Gasteizko enpresa bat aspaldi galdutako zerua berreskuratzeko lanean ari da, gehiegizko argiztapenak sor ditzakeen arazoei aurre eginez.\nEta Jainkoak esan zuen: 'Izan bedi argia'. Eta izan zen argia. Ikusi zuen Jainkoak argia ona zela eta bereizi egin zuen ilunpeetatik". Hor hasi zen Historia. Gero etorri ziren gerokoak: Adan eta Eva, sugea, sagarra… eta Jainkoaren lehen gezurtxoa. "Ez jan jakituriaren zuhaitzetik, hil zaitezkete eta". Sugea lagun, Evak jaramonik ez. Eta ez zen hil, noski. Hara Historiako lehen zapla! Evak jandako sagarrari esker, beraz, gizakiak paradisua galdu eta ezagutza eskuratu zuen.\nSuari esker argia nahieran sortzeko ahalmenak Jainkoaren kapritxoetatik askatzeko bidea ireki zuen. Hala, gauak luzatu ziren eta suaren argipean kontakizunak eta irakaspenak transmititzen hasi ziren, kobetan babesteko aukera zabaldu zen, eta basapiztiak uxatzeko moduak ere biderkatu ziren.\nZoragarria da argi artifiziala, baina, industrializazioaz geroztik, argiz mozkortu da gizakia. "Jendeari kutsaduraz hitz egiten diozunean, berehala burura datozkio ibaietako isuriak, berotegi efektuko gasak edota zarata, esaterako; baina ia inori ez zaio bururatzen argia ere kutsadura mota bat dela", argitu du Luminica Ambiental enpresako zuzendari Susana Malonek. Gasteizen lan egiten duen astrofisikari honek gertutik ezagutzen ditu gehiegizko argiztapenak sortzen dituen arazoak. Eta horretan laguntzen aurkitu du ogibidea. "Gustatzen zaidan arloan lan egiten dut, eta, era berean, arazoaren inguruan kontzientziazioa sustatzeko aukera daukat". Arabako Astronomia Elkarteko kide ere bada Malon.\n"Argi-kutsaduraren arazoari aurre egiteko, funtsezkoa da\nhemen ere araudi bat garatzea; herren gabiltza"\nSusana Malon, Luminica Ambiental enpresa\nAstronomoak gaiaren inguruko kezka gehien zabaltzen dutenak dira, baina argi kutsaduraren eraginak zerua behatzeko jardunean ez ezik, bestelako arloetan ere eragiten du. Nabarmenena, agian, aurtengo Medikuntzako Nobel sariaren haritik ezagunagoak egin diren erritmo zirkadianoei dagokiona da. "Lurrean gauden bizidun guztiak 24 orduko erritmoari egokituta gaude; egunean zehar esnatuta gauden bezala, gauez lo egin behar dugu, atsedena hartzeko eta bizirik irauteko. Baina argiztapen artifiziala dela eta, gaua urritzen ari gara, eta horrek eragiten die erritmo zirkadianoei". Adituaren esanetan, eragin hori gizakiengan zein gainerako bizidunengan ere eragiten du.\nBereziki argi urdina da kezka sortzen duena. Espektro elektromagnetikoan indar gehien duena da. "Kolore urdineko argia da gehien barreiatzen dena, gainerako koloreak baino askoz gehiago. Horrek esan nahi du argia gero eta zuriago izan, orduan eta gehiago barreiatuko dela, eta kutsadura handiagoa sortuko duela".\nHorregatik, argiztapen jasangarria eraikitzeko, argi mota hau ekidin beharra dago. Oraingo LED teknologiari esker, nahieran molda daiteke argiaren tenperatura, eta horrek abantaila nabarmena ekarri du. Bestetik, telefono adimenduetan eta tabletetan hainbat teknologia garatu dira gauez irakurri behar denean argi urdinaren kopurua gutxitzeko, argi urdinak gorputzeko melatoninaren sorreran arazoak sortu omen ditzakeelako. Hormona horren ekoizpena funtsezkoa da ondo lo egiteko.\nAraudi propiorik ez\nEstatu mailako araudi batek zehazten du arazoari aurre egiteko estrategia: efizientzia energetikoa arautzen duen 2008ko 18/90 Errege Dekretuak, hain zuzen. Baina, Nafarroan ez ezik, gurean ez dago garatuta. Bai, ordea, erkidego gehienetan. Katalunia, Balear Uharteak, Extremadura, Kantabria, Andaluzia, Gaztela eta Leon, Kanariar Uharteak… horiek guztiek lege propioak dituzte. "Arazo honi aurre egiteko funtsezkoa da hemen ere araudi bat garatzea", argudiatu du Malonek. "Gainera, orain egoera onean gaude, gaur egun dagoen teknologiari egokitzeko aukera izango genukeelako". Adituak aipatu duenez, Estatu mailako araudiak ez ditu kontuan hartzen azken urteetan nagusitu den LED teknologia. "Oro har, ingurumenari dagokionean, Euskadi aitzindaria izan ohi da, baina arlo honetan herren gabiltza".\nDuela bost urte inguru Eusko Legebiltzarrera gaiari buruz hitz egitera joan zela esan du astrofisikariak, eta duela hilabete inguru garapen jasangarria lantzen ari den batzordean ere parte hartu du; baina, antza, gaia ez da asko garatu.\nHortaz, egoitza Gasteizen izan arren, proiektu gehienak Arabatik kanpo egiten dituela esan du Malonek. Arabako kasu bakanetakoa Zalduondon egindakoa izan da. Bertan, argiztapen proiektua garatu du Luminica Ambiental enpresak. "Argiteria aldatu behar zuten. Zeukatena aztertu eta ikusi genuen karkasa berdinak erabiltzeko aukera bazegoela, LED plaka berriak jarrita". Halere, adituak nabarmendu du hori beti ezin daitekeela egin hain modu errazean, eta egoerak banan-banan aztertu behar direla. "Benetako astakeriak ikusi ditut, Araban bertan ere", gaineratu du.\n"Deskarga elektrikoko argiteria kendu eta zuzenean LED luminariak jartzen dituzte askotan, ezer gehiago aldatu gabe". Horrek arazo asko sor ditzakeela ohartarazi du adituak.\n"120-100 gramoko bonbilla kendu eta kilo bateko pisua duen bonbilla berria jartzen dute, kontuan hartu gabe pisu horrekin erraz erori daitekeela. Bestetik, tenperaturari dagokionean, kontuan hartu behar da LED luminariak asko berotzen direla, eta bero hori disipatu beharra dago. Luminaria estalita badago, hor infernu txikia sortzen da, eta argi hori larregi berotzen denean itzali egiten da".\n"Zalduondon egindakoa eredugarria da; kutsadura maila\nerrespetatzeaz gain, segurtasuna zaindu dute"\nZalduondon jarri duten kolore tenperatura 3.000 kelvinekoa izan da. "Itsutzen ez duen argi beroa jarri dute bertan, oso efizientea. Zalduondon egindakoa praktika onen adibide da. Kutsadura mailak errespetatzeaz gain, kaleetan segurtasun maila bat ere zaindu beharra dago, eta estatu mailako araudi batek hala izan behar duela dio. Bestetik, A etiketa energetikoa lortu da". Zalduondoko faroletako goranzko fluxua hutsa dela azaldu du Malonek. Horrek esan nahi du farolaren goiko aldetik argirik ez dela isurtzen.\nZeruaren kalitatea neurtzeko lau parametro erabiltzen direla zehaztu du adituak: gaueko zeru-hondoaren distira naturala, atmosferaren turbulentzia, atmosferaren gardentasuna eta hodeien estaldura. Toki batean balore horiek egokiak badira, Starlight Fundazioaren ziurtagiria lor daiteke.\nDuela 30 urte inguru jaio zen Starlight ekimena, Kanariar Uharteetako astrofisika institutuan. Ordudanik, nazioarte mailan lan egiten duen fundazioa bilakatu da. 2007an egindako nazioarteko topaketa batean La Palmako adierazpena egin zuten. Zerua Gizateriaren eskubide gisa definitzen da bertan. Fundazioak gaiaren inguruko dibulgazioa egiten du, eta eremu bakoitzean zeruaren kalitatea nolakoa den ziurtatzen du.\nArabak badu halako eremu bat: Santa Katalinako lorategi botanikoa, Tresponden. "Izar-parkearen kategoria du. Kasu horretan, hiruzpalau gauez distira neurtzearekin nahikoa izan genuen. Kutsatuta dagoen eremua da, noski, Gasteiztik gertu dagoelako, baina kutsadura maila baxua du. Zientzia dibulgazioa egiteko nahikoa kalitate du bertako zeruak". Ziurtagiri garrantzitsuagoak lortzeko, egin beharreko lana askoz zorrotzagoa da. "Hainbat urtetako eboluzioa aztertu behar da, urte bakoitzeko zenbait gau ateri dauden jakiteko. Neurketak urtearen sasoi ezberdinetan egin behar dira, gainera". Hori egiteko moduko tresneria du Malonen enpresak. Haren esanetan, estatuan ez dago tresneria hori duen enpresa pribaturik: Sky SQM fotometroa edota Santa Barbaran (Kalifornia, AEB) berariaz egindako kamera berezi bat, adibidez. "Halakoekin, neurtzeko prozesua automatizatzea lortzen dugu". Starlight proiektu bakoitza egiteko 6-12 hilabete behar dituela esan du Malonek.\nGaiaren inguruko kontzientziazioa indartzeko, mezua belaunaldi berrietan sustraitu beharra dago, ezinbestean. Norabide horretan, Luminica Ambiental-ek Cosmium planetario mugikorra kudeatzen du. Eskolaz eskola eramaten duten planetario txiki horri esker, gazteenek zeruaren edertasunaz gozatzeko aukera izaten dute. Planetarioa joan den asteburuan egon da ikusgai Bibat museoan, Zientzia Astearen barruan. Seguruenera bertan bokazio berriak piztu dira. Evaren bidea jarraituz, zerura begira bai, baina ezagutza handitzeko irrikan.\nKaleko argiak hobetzeko lanean\nGasteizko San Prudentzio kalean kokatuta, kaleko argiteria hobetzeko lanean ari da Luminica Ambiental enpresa, Susana Malon astrofisikari zaragozarraren eskutik. Energia- aholkularitzan espezializatuta dago, eta, zehazki, herriei eta hiriei laguntza eskaintzen die, kontsumo elektrikoa murriztu eta zerua gutxiago kutsatzen laguntzeko. Halaber, kontzientzazio lana ere egiten du, eskolaz eskola Cosmium izeneko planetario mugikorra eramanez. Bibat arkeologia-museoan ikusgai egon berri da, Zientzia Astearen baitan.


Chimalpopoca - Wikipedia, entziklopedia askea.\n1417ko uztailaren 21a - 1427\nTenochtitlan, 1427 (29/30 urte)\nMoctezuma I (en)\nChimalpopoca (náhuatl antroponimoa, "ketan dagoen armarria" esan nahi duena; chimalli, "armarria", eta popoco, "kea dariola") (1408-1427) Mexiko-Tenochtitlaneko dinastiako hirugarren huey tlatoani izan zen, Huitzilihuitl-en ondorengoa.\nBere erregealdian, Chapultepec-eko iturburuetatik Tenochtitlanera edateko ura eramaten zuen egurrezko akueduktua eraiki zen. Galtzada bat ere eraiki zuen, ertzak eta lubetak zituena, hiria Tlacopanekin lotzen zuena; ebakiak eta gauez kentzen ziren egurrezko zubiak zituen.\nChimalpopocaren erregealdiaren kronologia, Mendozino kodean idatzia\nShu Otero ("Voces de Chimalpopoca" komikia)\nChimalpopoco (Mexikoko Bigarren Mendeurreneko orri ofiziala)\nOrriaren azken aldaketa: 13 maiatza 2022, 13:15.


Zazpigarren heriotza | Katakrak\n(autonomiaz eta bortxaz, dolu baterako arrastoak)\nSaila Zona Especial Norte (Zen)\nNon nengoen eta zertan nenbilen ni zure adinean?: galdera horrentzako erantzuna saiatuz, alabari igorritako gutun batekin abiatzen du Juan Gorostidik izkribu hau, noiz eta 2011ko udazkenean, ETAk bere jarduera armatua behin betiko amaitzearen erabakia plazaratu zuen biharamunean. Telebistako saioetan edo kazetarien berrietan aurkituko ez duzun historia bat kontatu behar dizut, zuzentzen zaio, aspaldian atzendutako gogoetaren unea zabaltzen zelakoan. Galdera horrek 1974 eta 1982 urte bitarteko tartera eraman dute egilea liburuaren lehen erdian. Formazio eta bizipen bortitzen aro hura tupustean amaitu zen, Lemoizko zentralaren aurkako mugimenduaren porrotarekin, eta barne-erbesteratze luze bati atea zabaldu zion.\nMemoria eta testigantzatik haratago, erabateko gaurkotasuna duten gaien inguruko gogoetaz dago hornitua liburua, beranduegi eta berriro hitzik gabe geratu baino lehen egungo erronka etiko eta politikoei ezohiko begiratua luzatzen zaie bertan. Lerrokatze sektarioez eta akademikoez landa, hainbat baliabide kontzeptual eskaintzen zaizkigu, erreferentziazko pentsalariekin elkarrizketan: suplantazioa, sekularizazioa, errepikapena, masokismoa, autonomia edo fetitxismoa, besteak beste.\nEuskal paisaia industrial suntsitu baten erdian Guggenheimen lilurara errenditzeko egunero errepikatzen zaigun honetan, gonbidapen deseroso bat aurkituko dugu liburu honen lerroetan: ezkutuan gelditu den Lemoizko zentralaren oskolera begirada zuzentzeko eta Kafkaren Legearen aurrean paratzeko.\nZona Especial Norte (Zen)-ko beste liburu batzuk\nXaho. Genio de Zuberoa\nETA. Una historia en imágenes (1951-1978)\nJakue Pascual Lizárraga, Alberto Peñalba Otaduy


Ideien espazioa | Iritzia | GARA Euskal Herriko egunkaria\nUste dugu gure ideiekin bat ez datozen gauzak esaten diren espazio bat konpartitzeak, magikoki edo, kutsatzen gaituela\nSortu alderdiko oinarrietako batek dioen legez, iraultza demokratikoa da bidea XXI. mendean. Horrela lortzen ez den guztia edozein unetan gal liteke, espainiar Estatuaren lurraldetasun krisi historikoak zein Israelen paranoia militarista kronikoak demostratzen duten moduan. Beraz, soilik gehiengo zabalen bidez lortutakoak izan lezake iraunkortasun eta egonkortasunik.\nInork argudia lezake, Venezuela adibide ipinita, militarren onespena ezinbestekoa dela botoen bidezko erabakiak egikaritzeko. Baina argudio horrek ez du kontraesanik aurretik esandakoarekin. Izan ere, militar eta poliziak, berez, jendartearen parte diren neurrian (euskal herritarrez nabil), ahal bezainbeste erakarri eta gehiengo demokratikoen aginduetara daudela ziurtatu beharreko segmentu irisgarri legez ulertu behar genituzke. Ondorio bitxietara eroan gaitzakeen debatea.\nSoilik ideien konfrontazioaren bidez eraginkortu litekeen pentsamendu iraultzailerako, ostera, sasoi itogarria da. Erretroalimentazioaren garaian bizi gara. Sare sozialetako algoritmoen irudi eta hatsera, gustatzen zaizkigun ideiak entzungo ditugula uste dugun pertsona, hedabide eta lekuetara jotzen dugu soilik. Konfirmazio etengabea gura dugu. Are gehiago, uste dugu gure ideiekin bat ez datozen gauzak esaten diren espazio bat konpartitzeak, magikoki edo, kutsatzen gaituela. Ideia propiorik gabeko gizaki herabeak bagina legez.\nEz dago lekurik «ez nator bat baina zer pentsatua ematen du» jarrerarako, botoi hori ez da existitzen. Adibiderako, Londresen batu ziren bi errusiarren txistea: «Dimitri, konturatu zara komunismoak lortuko zuenaz Moskun agindu ziguten gehiena gezurra izan dela?». «Bai Vasili, baina baita kapitalismoaz esan zigutena egia dela ere».\nEz dago txiste hori atsegingo duen ez kapitalista ez komunista sutsurik. Sare sozialetan oharkabean lihoake. Baina biei zer pentsatua ematen dien espazio bat zabaltzen du. Espazio horretatik soilik eraiki liteke jendarte hobe bihurtuko den pentsamendu iraultzailea.


Shubiluliuma I.a - Wikipedia, entziklopedia askea.\nShubiluliuma I.a, Suppiluliuma bezala ere ezaguna, errege hitita ospetsu eta arrakastatsuenetako bat izan zen, K.a. 1375etik, noiz, bere anaia Tudhalia III.a hititar ofizialen azpijoko baten ondorioz hil zen (beharbada Shubiluliumak berak agindua), K.a. 1322 arte gobernatu zuen.\nShubiluliuma laster nabarmendu zen bere abilezia militarrengatik, jada bere aita Tudhalia II.aren erregealdian garrantzia hartuz, Hattusa hiriburua hartu zuten gasgastarren aurkako kanpainetan, baita Thudalia II.ak Arzawa eta ekialdeko mugako mendeko potentzien aurka bidalitako espedizioetan ere.\nSoldadu bezala balio handia zuen arren, ez zen Thudalia II.aren oinordekoa izan hititar tronuan, eta honek, ziuraski, lehen aipaturiko Thudalia III.aren aurkako azpijokoan parte hartzera bultzatu zuen, bere erregealdia ordutik aurrera hasi zelarik.\nTronura igotzean, Shubiluliumak, Mitanniren aliatuen inbasioekin topo egin zuen, Isuwa kasu, inbasio hauek geldiaraztea lortu zuen arren, ez zen Mitanniri kalte handirik egiteko gai izan. Zeuden baldintzak zirela eta, Shubiluliumak, bere esku zeuden neurri diplomatiko guztiak erabili zituen, Babiloniako kasitarrekin aliantza bat sinatuz eta, Mitanniko tronurako erregegai guztien artean gerra zibil bat sustatuz, erresuma etsaia ahultzeko.\nHain zuzen ere, Mitanniko errege zen Tushrattak, hititen mendeko zen Nuhasse erresumaren aurkako espedizio bat bidali zuenean, erresuma honek, bere anaia eta tronurako etsaia zen Artatama II.ari ematen zion laguntzagatik zigor bezala, Shubiluliumak gerra adierazi zion Mitanniri. Gerra hau, Shubiluliumaren "Lehen Gerra Siriarra" deitua, arrakasta borobila izan zen, hititek, Mitanniren mendebaldeko zati handi bat konkistatu baitzuten, eta mendeko gobernariak ezarri zituzten Nuhasse, Ugarit eta Kadesh bezalako erresuma garrantzitsuetan. Hala ere, Mitanni ez zegoen oraindik erabat garaitua, eta honela, Shubiluliumak, "Bigarren Gerra Siriarra" bidali zuen urte batzuk beranduago, gerra honetan, Karkemish gotorleku garrantzitsua konkistatu eta Mitanni, Tushrattaren seme zen Shattiwazaren agindupean zegoen estatu zergari mailara jaitsiaraziz.\nHititar konkista guztiak antolatzeko, Shubiluliumak bi "erregeordetza" sortu zituen Karkemishen bere seme Piyassilirentzat (ondoren Sarri-Kusuh bezala ezagutua) eta Alepon bere seme Telebinorentzat. Bi erregeordetza hauek, Shubiluliumaren ondorengoen erregealdietan mantendu ziren eta inperioko ekialdeko muga berria kontrolatzea ahalbidetzen zuten hititar instituzio garrantzitsu bat bihurtu ziren. Horiei esker, Shubiluliumak, bere indarrak, gasgasak eta Arzawako erresumak kontrolpean izateko erabili zituen.\nShubiluliumaren garaian gertatu zen hititar hedapen handiak, ondoko estatuak ziren Asiria eta Egiptoren etsaitasuna eragin zuen. Asiria, bereziki, Mitanniren desagerpenaz probesten saiatu zen, erresuma honen antzinako mendeko erresumak konkistatuz, baina, tokian zegoen hititar presentziaren indarrak, Asiriari aurrerapen askorik egitea galerazi zion.\nEgiptok, beste alde batetik, Kadeshko bere protektoratuaren hititar domeinua, isekatzat hartzen zuen, eta, dirudienez, bere birkonkistarako ahalegin militarrak prestatzen hasi zen, baina, Tutankamon faraoiaren heriotzak, honen alarguna zen Ankesenamonek, Shubiluliumari, egiptoar gobernari berrian bihurtuko zen bere semeetako bat bidaltzeko eskatzea eragin zuen. Shubiluliumak, bere familia, bere garaiko erresuma garrantzitsuenetako baten aurrean jartzeko berebiziko abagunea ikusiz, bere seme Zannanza bidali zuen, baina hau, bere bidaian zehar hila izan zen, eta Aÿ bihurtu zen Egiptoko faraoi berri, eta, ondorioz, Shubiluliumak Egiptori gerra adierazi zion, zenbait hiri eta preso mordo bat hartuz. Egiptorekin izan zuen areriotasun hau, behin eta berriz gertatu zen ordutik aurrera hititar historian, honen ondorioz, beste gertaera batzuen artean, Kadeshko gudua gertatu zelarik.\nShubiluliuma, egiptoar gerra presoek ekarritako izurrite baten ondorioz hil zen, eta, hititar tronuan bere oinordekoa, bere seme Arnuanda II.a izan zen, bere seme Sarri-Kusuh eta Telebinok, Karkemish eta Alepoko euren erregeordetzak mantendu zituzten bitartean.\nTudhalia III.a Hititar erregea\nK.a. 1375-K.a. 1322 Ondorengoa


Jaisteko gunea | Asel Luzarraga\nHemen argitaratutako eta argitaratu gabeko lan batzuk utziko ditut jaisteko. Gustura jarriko nuke dena, baina egile eskubideen zati bat argitaletxeei dagokie kasu batzuetan. Sentitu libre hemen agertzen diren liburuen edizioak egin eta saltzeko. Nik nahikoa daukat horren berri ematen badidazu.\nLan argitaratu gabeak\n(Aspaldi idatzi eta ia galdutako antzezlana)\nTrio Ternura – “Todos Terroristas”, 2017\nGorriBaltz – “Zuen gainean”, 2019\nAnalgy – “Mundaka gaba”, 2022


Azetabulu - Wikipedia, entziklopedia askea.\neta A02.835.232.043.825.108 A02.835.232.611.108 eta A02.835.232.043.825.108\nA02.5.01.002 eta A02.5.01.003\nArtikulu hau hutsarteari buruzkoa da; beste esanahietarako, ikus «Azetabulu (argipena)».\nAzetabulua —barrunbe kotiloide edo kotilo ere esaten zaio—, adiera orokorrean, hezur batean beste hezur bat sartuz giltzatzeko izaten den hutsartea da. Adiera hertsian, pelbisaren gainazalaren atal konkaboa da, ilionak (goialdean), iskionak (atzealdean) eta pubis-hezurrak (aurrealdean) osatua. Hartan giltzatzen da femurraren burua, aldakaren giltzadura eratzeko.


Mundutik mundua :: Libelista\nOrduan konturatu naiz Eduren testuak irakurri bitartean barruan sortu zaidan sentipen bat argitu didala alabak. Irakurketarekin barruan sortzen ari zitzaidan argazkia errebelatu egin du nahi gabe, berriz modan jarri diren Polaroid horietako batekin bezala. Zergatik iruditzen zaigu handia, zergatik maiuskulaz idatzi beharrekoa, gure egunerokotik urrun dagoena, azkenean ume baten eskuetan kabitzen bada? Eta zergatik deitzen diogu mundu txikia gure inguruan dagoenari, urrun dagoena baino askoz handiagoa ikusten badugu? Bere mundutik idatzi du Eduk, munduaz. Eta idazleen eginbeharra hain zuzen hori dela gogorarazi digu; gertu izanagatik txiki deitzen diogun horren berri ematea dela, alegia, idazleak mundu handi eta unibertsalari buruz hitz egiteko duen modu eraginkor bakarra. KARMELE JAIO


monologoen inbasioa i.b.m. Antzerkia gustatzen zait, klasikoa, garaikidea, drama, komedia, eta noski, monologoak. Zaila izan behar du mikro baten aurrean jarri eta derrigorrez barregarriak izan behar duten gauzak botatzen hastea. Bai, gustatzen zaizkit, baina perretxikoak baita ere, eta ez ditut goizeko kafetxoan botatzen! Eta azken bolada honetan monologoak edonon agertzen dira,... perretxikoak bezala!!! Ez dakit zuek, baina ni asetzen hasia naiz. Ez zaizue inoiz gertatu zerbait gehiegi hartu eta gero usaindu ere ezin izatea? Nola ezetz? Eta patxarana!? Ez litzaidake gustatuko horrelako ezinikusia sentitzea monologoekin, baina gero eta zailagoa da ekiditea.\nLanetik etxera joan, telebista piztu eta “telezaborra” ez ikustearren, plusa jartzen dut eta horra, edozein famatuk eguneroko edozein kontu botatzen topatzen dut... nire egunerokotasunarekin nahikoa ez banu bezala! Itxaropena ez galtzearren ETBra jo dut: tipo bat, kontu berberekin, baina, hori bai, askoz ere “autoktonoagoak”. Beraz, telebista itzali eta ohera joaten naiz liburu bat hartuta... Baten batek esan bezala, agerikoa da bai, telebistak kultura sustatzen duela!\nGosaldu bitartean egunkaria dut eskuartean; langabezia gora; etxebizitzaren egoeraren salaketa; hiritarrak kontrolatzeko legedi berria..., ufa! Mundu hobeago baten bila Agenda Kulturalaren atalera pasa naiz zuzenean: arratsaldeko 8tan Arriagan “Hamaika gizon heldutasunaren bila”.\nJarlekuan eserita, argiak noiz itzali zain nago, gizaki anonimo bat izateko irrikitan. Hamaika dira eskenatoki gainean daudenak, bai; baina, halako batean horietako batek aurrera pausua eman du, eta hizketan hasi zait!! Orduan galdetu diot nire buruari: ez dira izanen ba 11 monologo? Ba ez, bakarra da baina tipoak lehenik eta behin zer gertatu den kontatu dit eta ondoren, gainontzekoek, gertatutakoa erakutsi didate, akzioa behingoz... bai to! Berriz hitza hartu du narratzaileak. Beno, gutxienekoa ez da akzio apur bat ikustea, baina aldez aurretik guztia azaldu badidate, erabateko ikusle pasiboa bilakatu naute. Eta hori guztia 18 euroren truke!!\nAzken busa galdu dut, betiko moduan; txoferrak ederki asko ikusi nau korrika, arnasestuka, baina, jakina, itota kale gorrian utzi nau. Ordu erdi beranduago taxi bat lortu dut. Taxista hitz egiten hasi da; egoera politikoaren analisi “sakona” egin dit 6 euroren truke...\nAski da! Eguna ematen dut monologotik monologora: igogailuan, ileapaindegian, lanean, bikotearekin, telebistan eta antzerkian! Zer izanen da hurrengoa, zinema?\nArgi dago monologoa eskenatoki gainean funtzionatzen duen formula dela. Beti bezala, zenbaitek ongi erabiltzen badaki formatua, eta eskertzekoa da. Baina, beste zenbaitek ustezko arrakasta errazaren bila abiatu dira monologoaren txartela hartuta, euren dramaturgian barnako bidaia bertan amaitzen delarik. Nik bidaiatzen jarraitu nahi dut, mundu eta istorio berriak ezagutu nahi ditut, errealak ez badira ere; bertan bizi ordu eta erdiz eta bertakoen elkarrizketen lekuko izan!!!


Irauten duenaren alde | El Diario Vasco\nLibrosIrauten duenaren alde\nCastillo Suarez idazlea, liburua eskuetan duela / Luis Michelena\nZazpi urteko isilaldia eta gero, olerki liburu berria eman du argitara idazle altsasuarrak: 'Irautera'\nAMALIA IBARGUTXIDonostia Martes, 7 mayo 2019, 17:46\nLurretik ernatutako hazien antzera, Castillo Suarezen jaioterriko paisaiaren iruditeria osatzen dute idazle nafarraren liburu berrian jasotako poemek. Zazpi urteko isilaldiaren ondoren, 'Irautera' argitaratu du Altsasukoak, orain arteko libururik «biribilena», Elkar etxeko Xabier Mendiguren editorearen arabera.\nSuarezen paisaia sentimentala ez da hermetikoa. Ezta orain arteko lanek irudikatu duten bezain arina ere. Ezagun egin duen pop ukituko poesiaz harago, basora egin du salto liburu berrian. Ironiak jarraitzen du bere lekua edukitzen idazlearen ekosistema poetikoan, «erosotasunaren seinale» eta «sedukziorako tresna» gisa. Azken urteek, hala ere, ahotsean eragin diotela uste du, eta haurtzaro eta nerabezaro garaiko irudiak ordezkatu ditu, oraingoan, biziraupenaren inguruko hausnarketak.\nPoema narratibo luze batean ari zen lanean landa ikuspegia zeukaten sormen lanekin zerikusia duten proiektu bati ekin zionean. Hasi zen irakurtzen landa eremuari buruzko lanak, paisaiari buruz idazten duten egileak, eta halaxe Angel Erroren poema batekin topo egin zuen. Bertan, Errok kontatzen du lehorreko idazleek marinelen inguruan idatzi ohi dutela maiz, eta horri buelta ematearren, ondoen ezagutzen duenera bidaia egitea erabaki zuen Suarezek. Bere jaiotetxea Nafarroa eta Gipuzkoaren arteko muga-mugan egonda, pinutik hariztietarako aldaketa, baso naturaletik ustiatutakora, eta bertakoaren eta inbaditzailea denaren arteko dikotomia arakatu ditu, beharra eta desiraren artekoa, gupida eta sexuaren mugetarako joan-etorrian.\nAbandonua jorratzen du liburuan, eta galera baten ondoren irauten duena. Hitzak neurtu ditu, aurkezpenean aitortu duenez, naturaren inguruko irudi bukoliko edo erromantikoetan ez erortzeko. Basoko irudiak erabiltzen ditu bere-bereak dituen aferen inguruan idazteko. Inspirazio iturri izan ditu Jon Gerediagaren 'Argia, lurra, zuhaitza, zerua', Jose Luis Otamendiren 'Lur bat zure minari', eta Olga Novo zein Yolanda Castaño poeta galegoak, hain zuzen, paisaiarekin duten «harreman zintzoagatik».\n«Irauteari buruzkoa da liburua. Galera baten ondotik, txikizio baten ondotik geratzen diren gauza horiei buruzkoa. Zuhaitz eta landareek lotura sortzen dute, hari bat» liburua josi duena. Alde horretatik, osotasun bat lortu duela deritzo, eta ez «poema sorta soila».\nBi hilabetean idatzi du lehenago denbora luzean ondutako ideien bilduma. Ez du sortu erredentzio modura, ezta terapeutikoa izan den prozesuan ere. Erosotasunetik eraiki ditu, eta horrek ukitu berritzailea eman dio, Mendigurenen hitzetan, pertsonala bezain unibertsala den liburuari. Poema irakurgarriak sortu ohi dituen idazletzat du Suarez editoreak, irakurtzerrazak direlarik, sinpleak ez direnak. «Irudiak eta esaldiak erraz sartzen zaizkio idazleari, baina bueltaka gelditzen zaizkio gero barrenean». Oraingoan, gainera, Suarezek bere burua ohi baino gehiago erakutsi duela uste du.\nIdazleak berak, bere idazteko teknikak eragina duela horretan defenditu du: ez du barrenekoa botatzen sentitu bezain laster, bere egiten du, ondo xehatu. Egitura zehatzeko liburua da, lau zatiz osatua, bakoitza 15 poemarekin. Liburu zaindua da, neurri zehatzekoa olerki bakoitzetik liburuaren azalera; 1858an kontsul frantses batek Gipuzkoan egindako ilustrazioa da. Ormaiztegiko iratzea, garoa.\n2012koa zen Suarezen azken liburua, 'Urtebetetze festa'. Aurrekoa, 'Souvenir', 2008an kaleratu zuen. Ez da idazle berritzailea gaietan, mantendu du bere unibertso poetikoa, baina adierazpena aldatu du, berrituta dator. Trilogia izan zitekeena itxi eta desegin du aldi batez, beste uztai bat sortu da enbor berean.


Irekia Eusko Jaurlaritza - Gobierno Vasco :: Urte amaieran Euskadiko farmazia guztiek izango dute e-errezeta sistema\nUrte amaieran Euskadiko farmazia guztiek…\n<iframe src="https://www.irekia.euskadi.eus/eu/embed/videos?video_path=2013%2F05%2F16%2Freceta_electronica%2Fhtml5%2Fcronica_receta_electronica.mp4" width="320" height="210" allowfullscreen></iframe>\nUrte amaieran Euskadiko farmazia guztiek izango dute e-errezeta sistema Iturria: Irekia\nAste honetan beste hamabi udalerrik egin dute bat botikak preskribatzeko, bisatzeko eta banatzeko sistema berriarekin, e-errezetarekin: Areatza, Dima, Zeanuri, Zaratamo, Iurreta, Gautegiz-Arteaga, Muxika, Laukiz, Zamudio, Sondika, Lezama eta Loiu. Udalerri horietan, Arabako zortzitan eta Gipuzkoako beste bostetan ezarri ostean, amaitu da Euskadin errezeta elektronikoa behin betiko ezartzeko prozesuaren hasiera. Urte amaierako Euskadiko farmazia guztiek errezeta elektroniko sistema izatea aurreikusten da.\nEusko Jaurlaritzako Farmaziako zuzendari Iñaki Betolaza Zamudion izan da, Bizkaiko Farmazialarien Elkargo Ofizialeko presidente Virginia Cortinarekin batera, errezeta elektronikoaren (e-errezeta) ezarpenaren lehenengo egunen balorazioa egiteko.\nBetolazak e-errezeta sistema fidagarriagoa eta seguruagoa dela adierazi du.\nE-errezetarekin paperezko errezetak desagertu egingo dira. Hemendik aurrera osasun-aginduaren informazioa bide telematikoz kargatuko da eta zuzenean iritsiko da farmaziara, honela, gure Osakidetzako txartela gure errezeta bihurtzen da. Sistema honen bidez erosotasuna lortzen da, pazienteek, batez ere kronikoek, ez dute medikuarengana joan behar jarraipen-errezetak jasotzera. E-errezetarekin segurtasuna ere hobetzen da, edozein osasun-profesionalek ikus baitezake pazientearen tratamendua, akatsen aurkako erresistentzia handiagoa eta osasun-profesional guztien koordinazioaren hobekuntza dakar horrek. Abantailen artean, botiken erabilera jasangarriagoa eta denboraren optimizazioa nabarmentzen dira.\nA finales de año el 100% de las farmacias vascas contarán con la e-rezeta http://t.co/swfcJpGZRS http://t.co/KsIhhFGd4p\ndatuak_eu.mp3 behera kargatu (700 KB)\nintervencion_integra_receta... behera kargatu (3 MB)\nabantailak_eu.mp3 behera kargatu (700 KB)\nbalorazioa_eu.mp3 behera kargatu (300 KB)\nabantailak_eu.mp4 30 MB\nbalorazioa_eu.mp4 20 MB\ndatuak_eu.mp4 30 MB\nrecursos_receta_electronica... 70 MB


Nolakoa da zure memoria? Ona? Ba hemen egin dezakezu froga ea ze mailaraino iristen zaren! Ongi behatu!!\nJolasteko irudian klikatu\nAldiro honelako albiste bat irakurtzen dugu: umetxo bat guraosengandik urrundu, igerileku edo ibai batera erori eta ito egin da. Honelakoak ekiditziko xedeaz batzuk ume txikiei teknika bitxiak irakasten dizkiete uretan bizirik irauteko. Bideo ikaragarri honetan ikus dezakezu. Amaitu ondoren hainbeste zabaldu dituzun begiak ixten ez ahaztu.\nMandalak margotzeko marrazkiak dira. Mota askotakoak daude: izarrak, animaliak, festak, natura, lanbideak, munduko lekuak... Hemen sartzen bazara inprimatu eta marrazki ederrak izateko aukera asko izango duzu. Marrazkian klikatu.\nMapa honetan munduko herrialdeen bizi-itxaropena ikus daiteke. Jaioterriak garrantzia handia du gure bizitzan. Portzierto, jaioterria guk ez dugu aukeratu ezta?\nNork ez du joko hau ezagutzen?\nEsaera zahar bat bilatzeko edo honen inguruan zalantzak argitzeko hemen duzu laguntza ederra. Euskaraz, gaztelaniaz, ingelesez edota latinez esaera edo atsotitzen bilatzailea da. Irudian klikatu eta gero Kontsulta botoia bilatu.\nZure komiak egin ditzakezu paisaiak, pertsonaiak, obektuak aukeratuz eta zure testuak sortuz. Asma ezazu zure istorioa hemen klikatuz\nGure txikientzat toki bat jarri behar dugu hemen, ez da? Ba irudian klikatzen baduzu orri polit bat agertuko da non gure ume txikientzako jolas asko topa dezakezun, uste baino gehiago.\nHola hemen jolas bat. Fitxa ilunak jarriz katuari ireera itxi behar diozu. Ea ez dizun ihes egiten!\nIdatzi hemen / Escribe aquí :\nMatias Ploffen erabakiak\nTxindoki: Goierriren bihotza\nHaurtxoa seaskan. Placido Domingo eta Pepita Embil, bere ama.\nItsasontzi baten. Kaxiano\nRegina Della Notte. Maria Callas\nMaite Zaitut. Pirritx eta Porrotx\nHaur jolasen abestiak\nEuskal kantutegia. Letrak.zip\nIntro-Sweet Jane. Lou\nBalearen bertsoak. Benito\nBanako. Txomin Artola\nXalbadorren heriotzean. Erramun\nNiri leku hauek gustatzen zaizkit


« En la ZTF-FCT, febrero celebra el Año Internacional de la #SanidadVegetal con la bióloga Jill Farrant\n¿Quién se encuentra en el lado oculto del iceberg? »\n2. irudia: Duela 56 milioi urte izandako gertakari hipertermalean eratutako geruza buztintsua, Trabakua mendatean (Bizkaia). (Argazkia: Aitor Payros).\n3. irudia: Gertakari hipertermalak eragiten dituzten prozesuak (goian) eta amaiera dakartenak (behean). (Ilustrazioa: Aitor Payros).\nAitor Payros (Estratigrafia eta Paleontologia Saila, ZTF-FCT) Iraganeko gertakari hipertermalak, egungo eta etorkizuneko berotze globalaren aurrekari idatzitako Zientzia Kaiera blogean argitaratu zen 2019ko uztailearen 25ean Fakultatearen 50. urteurrena ospatzeko.\n0 Responses to “Iraganeko gertakari hipertermalak, egungo eta etorkizuneko berotze globalaren aurrekari”


Aginpideak zehapen-espedientea ireki dio Diruaren eta Zerga Zigiluaren Fabrika Nazionalari, ziurtagiri elektronikoak baliozkotzean abusu bat egon daitekeelako | Consumer\nAginpideak zehapen-espedientea ireki dio Diruaren eta Zerga Zigiluaren Fabrika Nazionalari, ziurtagiri elektronikoak baliozkotzean abusu bat egon daitekeelako\nZiurtagiri elektronikoak baliozkotzeko zerbitzuak merkaturatzeko nagusitasunaz abusatu ote zuen susmoa dago.\narabera: Asteartea, 2010eko urriaren 19a\nLehiaren Batzorde Nazionalak zehapen-espedientea ireki dio Diruaren eta Zerga-zigiluaren Fabrika Nazionalari (FNMT), “ziurtagiri elektronikoak baliozkotzeko zerbitzuekin lotutako lehiaren aurkako ustezko portaerengatik”. Luis Berenguer buru zuen erakunde arautzaileak adierazi zuenez, eremu horretan duen nagusitasunaz abusatua izan zitekeen.\nCNCk azaldu zuenez, urriaren 13an bere Ikerketa Zuzendaritzak espedientea irekitzea erabaki zuen, Certificate, Veriation and Ezeztation S.L.ren salaketa jaso ondoren. Helburua da zehaztea FNMTk “bere ziurtagiri elektronikoak balioztatzeko zerbitzuak merkaturatzean domeinu-posizioaren abusua izan duen”.\nJokabide horrek Lehiaren Defentsari buruzko uztailaren 17ko 16/1989 Legean eta Lehiaren Defentsari buruzko uztailaren 3ko 15/2007 Legean jasotako xedapenak urratzen ditu. Erakunde erregulatzaileak zehaztu zuen espedientea irekitzeak ez duela aurrez juzgatzen ikerketaren azken emaitza. Orain, gehienez ere 18 hilabeteko epea irekitzen da espedientea instruitzeko eta CNC Kontseiluak ebazteko.\nabusu baliozkotze eskumen ziurtagiri elektronikoak


Mesopotamia eta Egypto - Elhuyar Aldizkaria\nHammurabi-ren kodearen zati bat.\nZientziaren, beste alderdi praktikoaren aldetik bereziki, sorreraren oinarri sendoena teknikaren eta zentzu komunaren ezagupenen koordinazioan eta normalizazioan datza. Honen lehen pausoa K.a. 2500 urtean gutxi gora behera, luzera, edukiera eta pisu unitate polizialak ipiniz Babiloniako agintariek eman zuten.\nMatematikako eta injineritzako ezagupenak, dirudienez, Sumeria ez-semitatik iragan zuten, hau K. a. 2500. urtea baino mila urte lehenago bertan zegoen. Babiloniako taulatxoetan biderkaketako, karratuetako eta kuboetako taulak aurkituak izan dira. Zatiki-kalkuluak errazten zituen hamabitar sistema zeukaten, baina honekin batera, hamar hatzamarretatik sortutako hamartar sistema ere bazekukaten; hirurogeiak esangura berezia zuten zeren esandako bi sistemen uztarketa bait zen.\nBi zenbaki-sistema hauen erabilpena pisu eta neurrien oinarria izan zen. Esandako taulatxoetatik gure algebraren eta aritmetikaren parte handi bat sortu da, ez da txikiena zenbait mende geroago arabiarren eskutik gureganaino helduko zitzaigun eta gaur egun erabiltzen dugun idazkeran zifren posizioaren garrantzia.\nGeometriaren hastapenak ere eguneroko premiaren ondorioak baino ez direla dirudi; zenbaki eta formula xehen bidez agrimensuran aurkitu dugu.\nLur-sailen planifikazioak korapilatsuagoa den hirien planifikazioa ekarri zuen. Eskalaz egindako planoak eta beren egintzarako arkitektur erregela jadanik Lagash-eko Gudearen estatuan agertzen dira, hau da, K. a. 2250 urte gutxi gora behera. Hasieran hiri-etxeak kainaberazko edo zurezko herrixketako etxolak baino ez ziren. Baina, hirietan etxeen pilaketak zekarren sutearen ariskua zela eta, erragai onak diren material horien ordez pezuak hasi ziren erabiltzen.\nHurrengo urratsa garrantzi handiagokoa izan zen: utxura erregularreko buztin lehorrezko buztin lehorrezko piezaren asmakuntza, hots, adrailua. Piezxa hauen pilaketa, beren hertzak ez badira zuzenak eta angeluak beste horrenbeste, zaila da. Horregatik, kontzeptu horiek garai hartan sortu ziren. Agrimensurak nahiz etxegintzak ikustiako kontzeptuz gain azaleraren eta bolumenarenak sortarazi zituzten. Bi azkeneko jauek aldeen luzeretatik kalkulatzeko bidea emanez geometria jasio arazi zuten.\nBaina, kontzeptu erreal horiek kontzeptu magikorekin nahastatuta zeuden eta Babilo niatik Mendebaldera honela iragan zuten. Hori dela eta, menden zehar zenbaki batzuk jainkoekin erlazionaturik zeudelako ahalmen bereziak zituztela eta geroa aurresateko diagrama geometriko batzuk bazeudelaren sinesmenak iraun zuen.\nDenboraren neurketa sistematikoa antzi-antzinean Babilonian hasi zen. Nekazaritza aurrera joan ahala urtaroen mugaketak garrantzi handiagoa dauka. Garia eta garagarra, dirudienez, Eufratesen ibarretan jaio ziren, edo gutxienez antzi-antzinean elikadurarako hau landatzen zirela gauza jakina da: buzkinezko taulatxoetan aipatuta daude eta pintura babiloniarretan goldea agertzen da. Zituen hazkuntzak urtaroaren arabera lan-mota berezia behar du, egutegiaren beharra sortzen da.\nHonek astronomiaren lehen urratsak Eufratesen eta Niloren ibarretan egin zirelaren zergatia adieraz dezake. Gizonak Naturak eskaintzen zion denbora-unitate bat aurkitu zuen berehala: eguna. Unitate hau baino handiago baten beharra izan zuenean hilabetea hartu zuen; hilabete bakoitza ilberriaren so rrerarekin hasten zen. Geroxeago urtaro bakoitzari zegokion hilabete-kopurua aurkitzea saiatu ziren. Guzti hau Babilonian K. a. 4000. urtean gertatzen zen eta pizka bat geroxeago Txinan.\nLera baten bidezko estatua baten garraioa.\nJadanik K. a. 2000. urterako, gutxi gorabehera, babiloniatarrek hamabi hilabetetan banaturik 360 eguneko urtea ezagutzen zuten. Noizean behin eta behar zen doikuntza egiteko gainontzeko hilabete bat sartzen zuten. Eguna orduetan, ordua minututan, eta minutua segundotan banatu zuten eta eguzki-esfera ere asmatu zuten, hau lurrean bertikal sartutako kainabera bat baino ez zen, eta orduen iragapena adierazten zuen.\nIzar finkoen arteko Eguzkiaren eta planeten irudimenezko higidura aditu zuten eta egunei Eguzkiaren, Ilargiaren eta, artean ezagutzen zituzten, bost planeten izenak egokituz zazpi eguneko beste unitate bat sortu zuten, hots, astea. Hilabeteen arabera, espazioan zehar, Eguzkiaren ibilera hamabi zatitan banatu zuten eta zati bakoitzari izan mitiko eta ikur bana egokitu zieten. Honela, ortziaren zati batzuk Aries, Kantzer, Eskorpiokin, e.a. erlanionatu ziren. Gero, zati horietan aurkitzen diren izarrekin beste horrenbeste egingo zuten.\nBabioniarren ustetan Unibertsoa hondoan lurra edukirik kaxa itxi baten antzerakoa zen. Zen tru-aldean lurra igotzen zen elur-aldeak osatzeko eta hauetan Eufratesen sorburua zegoen. Lurraren inguruan urezko sohorna bati izango zen eta azkenik honen inguruan ortzea eusten zeruko mendiak. Hala ere, dirudienez, Mesopotamiako astronomo batzuk Lurra borobila zela ohartu ziren.\nEzagutzen ditugun behaketa astronomikoen lehen datu zehatzak K.a. 2000. urtean eginda koak dira eta Artizar planetaren sorrera eta sarrerari zegozkien. Oso antzinetik Mesopotamiako apaizek hango oskarbia dela eta, gauez-gau ortzea behatzen zuten eta lortutako datuak buztinezko taulatxoetan jartzen.\nPizkanaka pizkanaka fenomeno astronomikoen erregulartasunez ohartu ziren, eta K. a. VI. mendeko dokumentu baten arabera, Eguzkiaren eta Ilargiaren posizio erlatiboak eta eklipseak aldez aurretik kalkulatzeko gai bihurtu ziren. Astronomia zientifikoaren sorrera hau, eta ez beste, kontsidera daiteke. Uruk-eko, Sippar-eko eta Babioliano bere hiru eskolekin sorrera honen ohorea Mesopotamiari dagokio.\nRamses faraoiaren momia, teknika funerarioen adibide ederra.\nOinarri erreal honetan funtsaturik, babiloitarrek beraien eritziz zientziaren helburu nagu sia zen taula astrologiko bat eraiki zuten. Ziurraski, abiaburua izandako txiripa batzuk izango zen eta honetatik giza bizia astroek finkatzen eta gidatzen zutenaren ideia sortu zen. Behaketa hauen bitartez babiloitar astronomoek gizonengan izugarrizko eragin handia lortu zuen.\nIgartzapenak nola egin behar ziren ikasteko tenplo bakoitzeko bibliotekan, besteak beste, literatura astrologiko eta astronomikozko idazkiak zeuden. Biblioteka hauetako batek buztinezko hirugogeitamar zituelarik, K. a. VII. mendean oso hospe handia zuen eta 3000 urte lehenagoko datuek zituela ematen du.\nAstrologiaren gailurra K. a. 540 urtean, gutxi gorabehera, izan zen, hau da, kaldeoek herrialdea hartu ondoren. Bi mende beranduago Greziara iragan zuen eta honetatik ezagutzen zen mundu osora. Hala ere, garai honetan eta bere jatorrizko herrialdean bertan astronomia arrazional bihurtzeko urratsak ematen ari zen.\nMagia, dirudienez, hasieran sinpatikoa zen, hau da, gizonek Natura menderatzeko lortu nahi zituzten fenomenoak imitatzen zituzen. Honela, igelek kro egitean, adibidez, euria egiten zuela ikusten bazuten, berak beste horrenbeste egin nahi izango du eta igelez jantzita bera kro egitera hasiko da. Hemendik, misterio-erritoak sortu ziren. Geroago, beste hurrengoko garai batetan, horiei buruz pentsatzerakoan Naturaren indarrak nolabaiteko izaki biziak zirela imajinatu zuten. Orduan, jatorri oroitezinezko errito magikoak zeremonia bihurtu ziren, jainkoak sortzen.\nDirudienez, dauzkagun dokumentuen garaia baino lehenagotik magia-mota hau Mesopotamien erabiltzen zen. Nahiz zenbait jainko, Oannes, adibidez, jakinduria guztien iturria zena, gizonaren aldekotzat hartzen baziren ere, Mesopotamiako magiak ematen zuenez jainko gehienak gizonaren etsaiak ziren; honen arrazoia, agian, lurralde hartan zegoen segurtasun eza izan zite keen. Gizonaren patua astroetan idatzita zegoenaren ideak Mesopotamien oso antzinean sortu zen.\nJainko eta Jainkosa egyptiarrak.\nIris. Osiris-en arreba eta emaztea umeen babeslea.\nAmon-Ra. Izen eta atributu desberdinez gurtu bazuten ere, bat bakarra zen jainko nagusi hau.\nHonek, ondorioz nahitanahiezko halabeharraren ideia ekarri zuen. Egypto historian k.a. hirugarren milakadaren hasieran sortu zen. Garai honetan baino lehen gertatutakoari buruz ia ez dakigu ezer. Hala ere, Egypto garaiko (Badari, Hierakonpolis, Nagada) eta Deltren Hego aldeko (Heliopolis, Meadi) nekropoli batzuten egindako aurkikuntzak direla eta, garai historikoa baino mende gutxi lehenagoko bizimodua ezagutzea posible izan da.\nEgypto, bi erreinutan banatuta zegoen. Hego aldeko erregeak, Eskorpio erreak, bi parteen batasuna nahi zuen baina ez zuen lortu. Bere ondo rengoak, Narmen -ek, (gaur egun Menes bezala ezagutzen dena, alegia) izan zuen: Hego eta Ipar aldeak bere eskuetan edukitzea lortu zuen. Errege hau lehen dinastiaren lehen erregea izan zen.\nLehen dinastiak eta bigarrenak Thinita garaia osatu zuten k.a. (=3000 =2700). Erregearen egoitza This izeneko hirian zegoenez gero esandako izena eman zitzaion dinastia honi.\nDinastika hauen ondoren, etenik gabe, Aintzikano Inperioa dator (III. eta IV. dinastiak). Inperio hau bost mendetan ( K.a. =2700 - =2200) zehar hedatu zen. Garai honetan zibilizazio harrigarri bat sortu zen: Gaqqara eta Gizako piramideak, olerki- eta erlijio-lan ikaragarriak, etab. Cheops, Chefren eta Mizerino Faraoiak, besteak beste, garai honetakoak dira.\nHurrengo bi mendeetan, Egypton barne-borrokak, inbasioak eta batasunaren apurketa izan ziren garaile. Hala ere, bigarren milakadaren hasieran, faraoi indartsuen gidaritzapean ( Amenemhat edo XII. dinastiaren, K.A. 2000 - 1785, Sesostriak bezalakoak, adibidez) berriro lortu zuen Egyptok galdutako oparotasuna. Aldi honen bukaeran, Erdiko Inperioa bezala ezagutzen den garaian, berriro barnegerrak sortu ziren eta Ipar aldea inbaditua izan zen. Inbasio honetan, Asiako Hyksoak sartu ziren.\nHorus. Jainko eguzkia da; belatzburuarekin agertzen da. Set-en anaia eta garailea. Faraon-en arbasotzat hartzen zuten egyptiarrek.\nHator. Behi-adarrak ditu jainkosa honek bekokian.\nErrege Salbatzaile batek XVIII. dinastiari ( K.a. 1580 - 1314) hasiera eman zion. Dinastia honetan ezagunenak izan ziren Faraoiak Amenofis eta Thoutmosis izanik. Dinastia honek hurrengo biekin, XIX. eta XX.ekin (K.a. 1314 - 1085) Inperio Berria osatzen du. Azkeneko dinastia hauetan Seti I eta Ramsert arrak faraioiak izan ziren ezagunenak. Dinastia hauen ondoren (K.a.1085 - 333) Inperioa beheraka dator eta jaitsipen iraunkor batetan murgiltzen da gaur egungo Egypto bilakatu bitartean.\nNahiz eta Egyptok zibilizazioak oso aintzinetik, erlatiboki maila gorena lortu bazuen ere, ekintza praktikoetan lortutako aurrerapen handienak XVIII. dinastiaren garaian izan ziren (K.a. 1400. urte inguruan). Baina, gizonak berak bakarrik ezaguera urratsez urrats lortu zutela pentsatzea ez zitzaien buruan sartzen. Beraien ustetan beren arbasoek beren indarrez soilik hizkuntza, idazkera edo kalkulua, adibidez, asmatzea amets hutsa zen. Hau da, jainkoen parte hartzea nahitaezkoa zen.\nEgyptarrek, babiloniarren atzera, ezaguera guztien sorrera jainkoengandik jasotzat ematen zuten. Jainkoen artean (Egypton gizonen lagunak ziren gehienbat) Thot izenekoa nabarmentzen da. Hau, jainkoen artean erregea eta legemailea zen; jainko Ilargi honek denbora neurtzen zuen, egunak kontatzen eta urteak erregistratzen. Horrez gain hitzaren errege, bibliotekari nagusi eta idazkaeraren asmatzailea dugu. Gainera, tenploetan gabeko begiraleen zerbitzua ezarri zuen, hauek gizaldiz gizaldi fenomeno astronomikoen berri jaso eta transmititu behar zuten.\nAritmetika-arloan egyptiarren maila babiloniarren antzekoa zen, gutxi gorabehera. Zenbaki-sistema hamartarra zeukaten eta hamar arteko zenbakiak lorratutako marren bidez azaltzen zituzten, hamarrekoak aldiz, buruz behera U batzuren bidez.\nSet. Egypto Garaiko jauna, basamortu eta ekaitzen jainkoa; Osiris-en hiltzailea.\nNilo ibaiaren urtetako uholdek zirela eta, lurreko markak eta mugak ezabatuta gelditzen ziren, honek agrimentsorearen garapenerako jitea ekarri zuen. Hala ere, zientzia honen asmatzailetzat Thot jainko laguna hartzen zuten. Dirudienenz, oso aintzinetik agrimentsoreek lur-sailak sokaz neurtu ondoren datuak erregistratzen zituzten.\nBaina, aritmetika eta geometriari buruz dauzkagun idatz-froga zaharrenak K.a. 1800 eta 1600 artekoak dira Ahmôse izeneko apaizak XII. dinastian ( K.a. =2000 urtean) zaharragoa zen papiro baten kopia egin zuen. Bertan, aritmetikako eragiketa arrunten eta zatikizko zenbakien berri ematen da; biderkakeyta, batuketen bidez egiten da. Halaber, neurketarako arau batzuk ere ematen dira.\nAstronomia Egypton, ia Babilonian bezain zaharra da, baina ez zuen hau lortutako maila erdietsi. Babiloniarrek astrologiari ematen zioten garrantziak astronomiari eragiten zaion eta.\nKonstelazioak beren mitologiako jainkoekin identifikatu zituzten eta beren hilobiko sabaian eta sarkofagoen tapetan margotzen zituzten. Urtearen hasiera Niloren uholdearekin batera ematen zela oso oso aintzinatik onartu zuten; baina egutegi zehatzagoa egin zutenean egun hau Eguzkia Stokis (Sirio) izeneko izarrarekin batera sortzen den egunekoa hartu zuten. K.a. 2700 urterako Egyptoko apaizek eguzki-egutegia bazeukaten. Urteko 360 egunak, astea hamar egunekoa izani, 36 astetan sailkatzen zuten.\nOsiris. Berau zen arimen epailea, eta emankortasun-jainkoa ere bai. Honen heriotzak eta berpizkundeak Nilo-ren gorabeherak adierazten zituzten.\nEgyptiarrek unibertsoari buruz zeukaten ideia, babiloniarren antzekoa da funtsezki: beren ustetan Unibertsoa kaxa angelu-zuzena zen, laukizuzen honen alde handienak Ipar-Hego direkzioan zeuden orientatuta. Hondoa apur bat ahurra zen eta bere erdian Egypto zegoen kokaturik. Zerua lau zutabez edo mendiz jasotako sabai launa zen; bertatik kable antzeko zerbaitekin izarak zintzilikaturik zeuden. Kaxaren ertzaren inguruan ibai handi bat zegoen eta bertan Eguzkia zeraman txalupa batek bogatzen zuen. Nilo, ibai honen ibaiadar baino ez zen.\nAstronomiari buruz egyptiarrek babiloniarren atzetik bazihoazen ere, medikuntzaren arlo an alderantziz jazatzen zen. Aurkituak eta deszifratuak izan diren papiro batzuk medikuntzako benetako tratatuak dira. Hoberenak, Ebrs papirotik (K.a. =1600 urte) eta Edurin Smith -ek aurkitutakotik (K.a.=2000 urte) datoz. Ezagutzen den lehen sendagilearen izena Imhotep bakean datorrena , alegia, da; hau erreala ala mitikoa ote zen gaur egun ez dakigun zerbait da. Dena dela, gero jainmkotu egin zuten eta medikuntzaren jainkotzat hartu.\nMesopotamian ez zegoen medikuntza razionalaren eskolarik: gaitz edo eritasun guztien sorrera botere maltzurrak ziren eta, beraz, sendatzeko bide bakarra magia zen. Egyptiarrek patuak ere erabiltzen zituzten, baina beren medikuntza askoz ere razionalagoa zenez maila gorena lortu zuen. Gorpuen hilonduketak anatomiari buruzko ezaguera exijitzen zuen, hala ere, dirudienez, organo nagusiak bakarrik deskribatu zituzten eta beren funtziomenduari buruz zeuzkaten ideiak oso okerrak ziren. Dena dela, kirurigia hasi zen eta K.a. 2500 urteko taila batzutan egyptiar dela kirurgilarien ebaketa batzuren segida ikus daiteke.\nSendagileek apaiz-eskoletan ikasten zuten eta espezialitateak ere ezagutzen zituzten: hezazurretakoa edo begietakoa, adibidez. Adimenaren eritasunak sendatzeko, patuak erabiltzen zituzten: hauen kausa espriitu maltzurrak zirenez gero kulturak eta magia behar zen. Drogen eta esentzien erabilera oso mail handira eraman zuten eta beren sendabide batzuk, ezagutzen zen munduan zehar zabaldu ziren. Medikuntza honek Egyptotik, agian Kreta bidetik, Greziara iragan zuen, hemendik Alejandiara eta gero Europara.\nHilobietako irudiak adierazten dutenez giza mota desberdinetaz interesatu ziren. Honela egyptiarrak gorriz, semitarrak horiz, lybiarrak zuriz eta beltzez; hau da, bakoitzak zuen koloreaz margotzen zituzten. Antropologiaren lehen urratsa ote?\nNorbait etxe batean indarrez sartzen bada, heriotza merezi du eta bere gorpua bortxaketaren tokian bertan lurperatua izatea.\nEtxe batek su hartzen duenean, itzaltzera datozenetakoren batek lapurtzen badu, sutara jaurtiki behar da lapurra.\nEtxegile batek altxatu duen etxea, arinki egiteagatik erortzen bada, eta erortzean etxearen jabea hiltzen badu, etxegile hori hiltzera emana izango da. Jabearen semea hiltzen bada, etxegilearena ere biltzera kondenatu behar da. Jabearen esklabua hiltzen bada, berriz, etxegileak bere bezeroari bes esklabu bat eman beharko dio ordainetan.


erronka – InfoBeaz\nPosts tagged: erronka\nTag Archives: erronka\nLudusek Bizkaia Open Future_ IMQ Zorrotzaurre klinikak ezarritako Bizkaia Open Future_ erronka irabazi du. Bihotz-biriketako suspertzea errazteko konponbidea beste 33 startup, ETE eta zentro teknologikoenei gailendu zaie.\n“Matematikak nonnahi daude eta kirola ez da salbuespena”\nArestian BCAMek Athletic Clubek plazaratutako BIOK! erronka irabazi du: nola lagundu ahal naute teknologia berriek clubeko jokalari baten lesioen gertagarritasuna aurreikusten eta bere arriskua prebenitzen? Jasotako 27 proposamenak ikusita erantzuna argi dago. Areago, matematikari dagokionez, laguntzeaz gain diziplina berria sortu du, Sport Analytics deritzona. Hori eta BIOK!-en nola bizi izan den prozesua aipatzen digu BCAMek.\nBIOK! Athletic erronkaren hurrengo fasera joateko hautatuak\nbcam, Bjaland Technologies, Movalsys eta SAVAC Consultores dira beren proposamenekin BIOK! Athletic Club erronkako epaimahaia konbentzitu duten lau enpresak. Denek parte hartuko dute, maiatzaren 23tik 25ra, elkar-sorkuntza lantegi batean Lezamako instalazioetan.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


2019ko uztailaren 4ko foro irekiko erantzunak aztertu ostean, ikastaro pilotua diseinatzen, hari jarraipena egiten eta hura ebaluatzen parte hartzen ari den pertsona taldeak (talde eragilea) IMAJINA Añana ikastaroaren edukiaren proposamena onartu zuen. Helburua honako hau da: IMAJINA Añana programan parte hartzen duten pertsonak gaitzea, Kuadrillaren erronkei aurre egiteko balio duten proiektuak garatzen laguntzeko.\nBosgarren online saioa, 2020/07/15\nAñana Open Eskola proiektu pilotua amaitzeko, deialdia egin genien eskolan parte hartu zutenei eta Arabako kuadrilla guztietako ordezkariei. Gainerako kuadrillek Añanako esperientzia gertutik ezagutzea nahi genuen, bertako protagonisten eskutik: kuadrillako teknikarien eta politikarien eskutik eta proiektu taldeen eskutik.\nAmaitzeko, Arabako Kuadrilletan herritarren eskola irekiak sortzeko gida aurkeztu zen. Euskadiko GGPOk garatutako ereduari jarraituz, gida horrek tresna bat izan nahi du, Arabako Foru Aldundiak toki erakundeen eskura jartzen duena, herritarren, zerbitzu publikoetako langileen eta kargu politikoen partaidetzarako gaikuntza landu nahi dutenen ekura, alegia.\nEsteka honetan ekitaldiaren grabazioaren bideoa ikus dezakezue.


“Atzera-pausorik ez” - Soraluze - Plaentxia.eus\nUbane Madera 2019-06-29 12:41\nLGTBIQ+ kolektiboaren eskubideak aldarrikatu zituzten atzo, barikua, Plaza Berrian elkarretaratzea eginez. Oraingo honetan, kolektibo horren eskubideak onartzen ez dituztenengan iparra jarri eta haiek dutela aldatzeko beharra aldarrikatu zuten Korner Morea elkarteko kideek: “Guk ez dugulako atzera pausorik emango”, esan zuten.\n65 bat lagunek babestuta, orain dela 50 urte hasitako bideari segika, LGTBIQ+ kolektiboaren eskubideak aldarrikatu zituzten Plaza Berrian atzo iluntzean, barikua: “Bagara, bagaude. Asko gara eta asko gaude; eta molestatzen bazaitugu, deseroso sentiarazten bazaitugu, nazka ematen badizugu, zuk eman beharko duzu buelta erdia, zu urrundu beharko zara, barruan duzun transfoboa desprogramatu arte, guk ez dugulako atzera pausorik emango”, azpimarratu zuen Alana Berraondok.\nEta zera ere gaineratu zuen Korner Morea Elkarte Transfeministako kideak: “Normaltasuna beti izan da inposizioa, horregatik ez da existitzen. Gaur, 50 urte eta gero erreibindikatzen dugu zigorrak alde batera lagatzea hetero-araua apurtzearren. Markoa lehertzen ari gara, ez gara kabitzen, eta ez dugu nahi ere, markoaren gainetik, plazera gara".\nEkitaldia bukatzeko, manifestazioa egin zuten. Eta protesta ekimenean, herritarrekin batera hainbat udal ordezkarik ere parte hartu zuen, Soraluzeko Udalak ere bat egin zuen-eta Korner Moreak deitutako mobilizazioekin.


Zinema eta musikaren urteroko topagune den kontzertua bultzatuko du SGAE Fundazioak Donostian\nZinema eta musikaren urteroko topagune den kontzertua bultzatuko du SGAE Fundazioak Donostian 10/ira./2019\n'Kontzertua & Proiekzioa. Ikus-entzunezko gozamena' emanaldian espainiar zinemagintzak azken urteotako banda sonoro entzutetsuenetarikoak interpretatuko ditu Euskadiko Orkestra Sinfonikoak, irailaren 21ean, Anoetako Belodromoan, eguerdiko 12:00etan\nOhi bezala, programazio hau 2019ko Zinemaldiaren baitan aurreikusi diren ekimenen artean kokatu da\nKontzertua & Proiekzioa. Ikus-entzunezko gozamena izeneko ekimenaren pean, aurten zazpigarrenez, Euskadiko Orkestra Sinfonikoarekin batera antolatutako emanaldia irailaren 21ean emango da, larunbata, eguerdiko 12etan, Belodromoan (Anoeta pasealekua, 14. Sarrera librea gunea bete arte). Lehen mailako ekitaldi baten beste edizio berri bat dugu, alegia, Donostiako 67. Zinemaldian eskainiko den egitarau oparoaren baitan aurreikusia. Juan José Ocón izango da oraingoan kontzertuaren zuzendaria, aurreko urteetako Fernando Velazquezen lekukoa hartuz, eta, guztira, ia 2.700 jesarleku bete ahal izango dira Belodromoan, Zinemaldiaren gunerik arrakastatsuena bilakatu den horretan, hain zuzen ere. Donostiar kirol gunea kultur uztartzaile bilakatuko zaigu aurten ere, zine eta banda sonoroak bateratuz.\nOhi bezala, irailaren 21eko ekitaldi honetara joateko gonbidapena behar-beharrezkoa da, baina badago berau hartzerik Zinemaldiaren informazio guneetan, irailaren 14tik 20ra: Kursaal gunean eta Okendo Plazan, batetik, eta, Donostia Turismo bulegoan, bestetik (astelehenetik larunbatera 9etatik 20etara, eta igandean 10etatik 19etara, hurrenez hurren).\nAurkezpen prentsaurrekoa Zinemaldiak Tabakalera gunean duen egoitzan aditzera eman dute erantzuleek gaur goizean, asteartea, hilak 10. Bertan esandakoaren arabera, hauexek dira kontzertuan entzungai izango diren doinuak: Nodo. Noticiarios y documentales, Manuel Paradaren musika; Los últimos de Filipinas, Antonio Román zuzendariarena eta Prada beraren banda sonoroa; Aitor Arregi eta Jon Garañoren Handia, eta Paul Urkijoren Errementari, biak Pascal Gaigneren musikadunak; Ángel Alonsoren Elcano, munduari lehen bira pelikularen musika, Joseba Beristainena; Ignacio Ferrerasen Arrugas eta Nani Garcíaren banda sonoroa; eta La gran aventura de los Lunnis y el libro mágico, Juan Pablo Buscariniren errealizazioarekin, Vanessa Gardek musikatua. Programazioaren erantzuleek, denera, musikagileen eskarmentua eta ibilbidea ikusita, kalitatezko eskaintza anitz gisa ikusten duten aukera, non etxeko gazteenei zuzendutako keinuak azpimarragarri diren.\nEuskadiko Orkestra eta SGAE Fundazioa, zinemarekin bat\nEuskadiko Orkestra Sinfonikoaren presentzia Zinemaldian azpimarratzekoa da. SGAE Fundazioarekin batera kontzertu eredu hau sustatu ezezik, azken urteotan berorren eragina Zinemaldia beraren Ofizial Atalera ere luzatu da. Fernando Velázquezen eskutik aurten arte, 2012an ekin zioten, Velázquez eta Orkestraren hartueman emankorrak Bayonaren Lo imposible filmaren banda sonoaren zuzeneko estreinu hutsa ahalbidetu zutenean, Ofizial Atalaren aurkezpenean bat eginez. Emanaldi hark Zinemaldira Orkestra Sinfonikoaren itzulera suposatu zuen eta geroztik jarraian zazpi aldiz gauzatu da, dagoeneko, ideia bera.\nDonostiako 67. Zinemaldiaren baitan antolatua izan den ekimen berri hau programa nagusiaren barnean irailaren 20tik 28ra garatuko diren abaguneen artekoa dugu. Helburua, aurreko edizioetan bezala, Estatuan egiten den zineari bultzada ematea da, zinemaldia beraren proiekzioa sustatzea eta Gipuzkoako hiriburuaren hitzordura joaterik ez duten ikusleei ekimena gerturatzea.\nSGAE Fundazioa Donostiako Zinemaldiarekin bat\nSGAE Fundazioak hainbat ekimen burutzen ditu urtero Donostiako Zinemaldia ardatz. Adibidez, Madrilgo Berlanga Aretoan, irailaren 9tik urriaren 15era (Andrés Mellado kalea, 53. Sarrera: 3 euro), azken urteotan Made in Spain atalean parte-hartu duten filmen selekzio bat eskainiko da. Aurten Donostiako Zinemaldian erakutsitako esapiniar luzemetraien proiekzioa ematen dela jarraiko zazpigarren urtea dugu, kasu honetan ere\n2012az geroztik dihardu SGAE Fundazioak Made in Spain atal ez lehiakor honen antolakuntzan, urteko espainiar zinemagintzari leiho bat zabalduz, bertan estreinatuak izan diren edo ez diren ekoizpenekin, eta, guztira, Zinemaldiari esker nazioarteko islada zabala duten filmak ageriz.


2020-11-24 LAB UPV/EHULAB upv/ehu\nGure herri zatituan ezagutza zientifikoaren sortzaile nagusi dugu Euskal Herriko Unibertsitatea. Produkzio zientifikoaren zenbakietatik harago, azken hilabeteetan EHUko ikertzaileen ekimenek (berrikuntzak PCR testak egiteko, adibidez) eta agerraldi publikoek hedabide ezberdinetan balio izan dute, instituzio politikoek jarritako oztopoen gainetik, euskal herritarrek unibertsitate publikoarekiko konfiantza areagotzeko. Bistan da XXI. mendeko arrisku berrien aurrean EHUk baduela asko eskaintzeko Euskal Herriko gizarteari.\nOstegun honetan izango dira EHUko Errektore berriak aukeratzeko hauteskundeak. Inkognitaz beteriko testuinguru bati aurre egin beharko dio unibertsitate publikoak datozen urteetan, alegia, oztopo eta muga asko gainditu beharko ditu: finantziazio publiko eskasa, oraindik ere hamarkadaren hasierako neurrietara heltzen ez dena; egungo behin-behinekotasuna gainditzeko enplegu egonkorra eskaintzeko oztopo legal eta ekonomikoak; ikerketa bermatzeko behar beste baliabide ez izatea. Horri gehitu behar zaio Jaurlaritza osatzen duten alderdiek, baita beste eragile pribatu zenbaitek ere, Bilbon zein Gasteizen bultzatutako “unibertsitate” pribatuen ugaritzea, geraraztea ezinezko izango dena lege-esparrua aldatu ezean.\nUnibertsitatea euskararen lurraldean erroturik nahi dugu, ez soilik EAEra begira dagoena, ezta unean-uneko Gobernuei men egingo diena ere. Bai, aitzitik, bere autonomia defendatuko duena.\nGradu eta graduondoetara ikasleen sarbide unibertsala bermatzeko, tasak, lehen zein bigarren eta ondorengo matrikulak jaitsiko dituen unibertsitate publikoa izan behar da gurea. Bide batez, inork unibertsitatean ikasteko aukerarik gabe gera ez dadin beken politika egokia bultzatuko duena. Eta noski, ikasleak unibertsitateko eragile aktibotzat hartuak izan eta haiekiko behar den begirunez jokatzea sustatuko duena, jokabide autoritario eta errepresiboak albo batera utziko dituena.\nEz dugu Bilboko Portuko zamaketaren aurreakordioa sinatuko, edukirik ez duelako 2021-01-15\nLan istripuen eta lan gaixotasunen odolusteak ez duela etenik salatu dugu Nafarroako Gobernuaren eta Jaurlaritzaren aurrean 2021-01-15\nServyrest enpresako langileei Bizkaiko Esku-hartze Sozialeko hitzarmena aplikatu behar zaiela ebatzi dute 2021-01-15\nArgindarraren prezioak gora egin du berriz; oligopolioei muga jartzeko garaia da 2021-01-14\nBilbon, Gasteizen eta Donostian mobilizatu gara, osasun publikoaren egiturazko arazoei konponbidea jar diezaieten exijitzeko 2021-01-14


Durangoko azokak ia mila argitarapen berri eskainiko ditu aurtengo edizioan\n36. edizioa ospatzen den honetan, 245 postutan zehar egongo dira banatuta Sarrionandiaren 'Lagun izoztua' salduenen artean egongo dela diote\nAbenduaren 5etik 9rarte Durangoko azoka literatura eta euskal musikaren topagunean bihurtuko da. Bost mila metro karratu inguru dituen karpak 245 postu bilduko ditu, iaz baino hamar gehiago eta bertan, 915 produktu berri eskainiko dira, hau da, oraintsu argitaraturikoak. Hoien artean, liburuak, diskoak, aldizkariak, bideoak eta ordenagailu programak izango dira ikusgai eta salgai.\nJoseba Sarrionandiaren 'Lagun izoztua' salduenen artean koka-tzera deitua dago. Sarrionandiak urtero feria honetarako liburu berri bat ateratzea gustatzen zaio. Bestalde, katalogo batek 18.000 liburu baino gehiago bilduko ditu. Web orrialde batek, durangokoauzoka.com klikeatu ezkero, nobedade guztien informazioa jasotzeko beta izango dute. Aurtengoan, 36.edizioa betetzen den honetan, Fray Pedro eta Pablo Pedro Astarloa durangarrei zuzendurik izango da feria, euskeraren aldeko apologia egiteagatik eta 'argizaiolak', euskal kulturaren pertsonaia berezi bati urtero omenaldia egiten dionez, oraingo honetan Juan San Martínek jasoko du omenaldia, Euskaltzaindiaren ordezkaria izandakoa, arartekoa eta euskeraz liburu eta poema asko idatzi dituena.\nAbenduaren 1ean aldiz, Gerediaga taldeak Durangoko Andra Mari Eleizan otsailean hil zen Bitoriano Gandiagari omenaldia eskainiko dio. Bestalde, Durangoko alkatea den Pilar Ardanzak adierazi duenez, Durangoko azokak 2003.urterako kokapen ezberdin bat izango du eta datorren urtean beraz, beste lekuren baten kokatu beharko da liburu eta diska azoka hau, «Landakosolo alde batera utzi beharko delarik», gaineratu dute Udaletxetik.\nIaz, bisitari asko hurbildu ziren, 250.000 lagunek partehartu zuten, aurrekoan baino 60.000 pertsona gehiago eta 200 milioi pezeta inguru gastatu ziren, 1999an baino 50 milioi gehiago.


350 ikasle baino gehiagok parte hartuko dute Barakaldo KIUBek eskainzten duen kontsumo arduratsua izateko hezkuntza tailerretan - Inguralde\n350 ikasle baino gehiagok parte hartuko dute Barakaldo KIUBek eskainzten duen kontsumo arduratsua izateko hezkuntza tailerretan\nHiriko bost ikastetxetako ikasleek, bigarren hezkuntzakoek, beren eskubideak eta betebeharrak ezagutuko dituzte pertsona kontsumitzaile gisa Kontsumo Eskola programaren bidez.\nBarakaldo, 2019ko martxoaren 15a\nBarakaldo Udaleko Pertsona Kontsumitzailea Informatzeko Udal Bulegoak, Hezkuntzako Udal Arloarekin elkarlanean, hiriko bigarren hezkuntzako ikastetxeei “Eskolan Kontsumoaren Hezkuntza Tailer”etan parte hartzeko aukera eskaini die, eta ikastetxeentzat doakoak izango dira. Pertsona kontsumitzaileen Eskubideen Mundu Egunean, KIUBek erabat garrantzitsuak direla kontsideratzen du jarduerak, ohiturak eta baloreak sustatzea, gazteei zein diren beren eskubideak eta betebeharrak ezagutzen lagunduko dietenak, kontsumo arduratsua izateko.\n‘Kontsumo Eskolan’ programak hirian onarpen handia du, eta hezkuntza jarduera honetan, bigarren hezkuntzako bost ikastetxek parte hartuko dute urtean zehar. Maiatzaren amaierara arte honako zentro hauetan egingo da: Beurko Institutua, Lutxanako Bituritxa O.L.H.U.I., Nicolás Larburu, La Inmaculada, eta Gurutzetako Kristau Eskola. Guztira 34 tailer emango dira eta 350 ikasle baino gehiagok parte hartuko dute, 3. eta 4. DBHkoek eta Lanbide Heziketakoek.\nTailerrek ordu bat eta erdiko iraupena dute eta gelan egingo dira, parte hartze izaera duten jokoen eta jardueren bidez. Horiek ikasleei lagundu egingo die kontzeptuak asimilatzen modu atsegin eta dibertigarrian. Esperientzia oso positiboa da eta ikastetxe batzuek Kontsumo Eskola programan behin baino gehiagotan parte hartzen dute.\nKIUBek, Inguralden Udaleko garapen agentzia kudeatzen duen zerbitzuak, prestakuntza programa diseinatu du nerabeen aisialdi eta kontsumo ohituren araberakoa. Hainbat alorri buruzko tailerrak eskainiko dira euskaraz eta gaztelaniaz: moda, arropa eta oinetakoak; estetika eta osasun zerbitzuak; modan dauden elikagaiak, publizitatearen eragina; eta aisialdia. Ikastetxe bakoitzak aukeratuko du zer tailer eman nahi diren.\nProgramaren azken edizioetan Finantza Hezkuntza tailerra ere barneratu da, eta horretan KIUB indar handia jartzen ari da, izan ere, zerbitzuan egiten diren kontsulta eta erreklamazio ugari arrazoi horiengatik izaten da. Tailer hau etorkizuneko pertsona kontsumitzaileak prestatzeaz arduratzen da bankuarekin erlazionatzerakoan kontuan izan beharreko aspektu guztietan.\nHezkuntza tailer hauek irakasleen parte hartzea inplikatzen dute jardueretan, unitate didaktiko hauetan jasotako kontsumo arduratsuaren kontzeptuekin jarraitu ahal izateko gelan. Helburua gazteek erreminta erabilgarriak izatea da beren hezkuntzan, pertsona kontsumitzaile arduratsuak, kritikoak eta ondo informatutakoak izan daitezen.


Cabo Verden egon naizela aipatzea, gezurra ez den arren, gehiegizkoa dela esango nuke. 24 ordu eskas egon ginen Mindelon. Ontzia garbitu, beharrezko erosketak egin, dutxatu, afaltzera joan eta lo egin, kitto! Dena oso modu prezipitatuan egin genuelako sentsazioa geratu zitzaidan gorputzean, aurreko egunetako nekea astindu eta, energia hartzeko modurik gabe apenas. Nire iritsiz, ondoren ekin behar genionari konfidantzaz eta eroso aurre egiteko ez zen hura modurik egokiena. Tira, ez dut nik esana asmatu: "kapitainaren agindua, lege da" (ni horren aldeko naiz, salbuespenak salbuespen. Dena den, eztabaida sakonerako gaia ematen du honek ...)\nIritsi eta hurrengo egunean, azaroaren 4a goizean, bada, irten ginen Mindelotik. Gas-oila hartu genuen lehen; Nealek hainbat bidoi zituen dagoeneko, guztiak beteta, baina beste lau erosi zituen, osinak betetzearekin batera bete egin genituenak ere. Hori eginda, esan bezala, atera ginen.\nHasierako bi egunetan motorraz joan ginen, haizerik ez. Hurrengoetan, jib-arekin batera erabiliko genuen motorra, tarteka. Debora astiro zihoan. Esan daiteke denboraren joana, gutariko bakoitzak lemazain eman behar dituen orduen txandak gidatua dihoala, eta ez horrenbeste egunen joan-etorrien arabera. Esango nuke, ohituta gauden 24 orduko zati bidezko neurketa ez dela egokiena, edo behintzat ez inportanteena, honelako moduko zeharkaldi batean, non ez den apartekoa edo ezberdina egun batean egiten dena hurrengoan\negingo denetik. Lehenago ere hitz egin izan dut txanda edo "watch"-ei buruz, "Jean de la Lune"-ko esperientzia kontu izan dudanean. Hango watch-ak "errazak" izan ziren, ordea, honakoekin alderatuta; bizpahiru lagun egoten ginen, eta hoien artean, beti prestatuago zegoen pertsona bat, nabigazioaren alde erabakigarrien ardura hartzen zuena: norabide-zuzenketak; belak maneiatzea (altxa, jaso, aldatu...). Besteon egitekoa laguntza ematea zen. Honako watch hauek bestelakoak dira. Orain, gutariko bakoitza bakarrik dago leman, txanda egokitzen zaionean, eta beraz, arduradun da. Aukera probestuko dut watch-etako egitekoa zehazki azaltzeko, lehen egin ez bezala.\nWatch: begira, ingelesez. Eta hori da, hain zuzen, betebehar nagusia. Begiratu, adi egon, ontzia gidatzeko kontuei dagokionean zein ontziaz kanpokoei ere. Eta ontzia gidatzeaz ari garenean, belaontzi bat bada ere, ez da belak maneiatzea, edo ez hori bakarriK. Gehienbat, pantailatxoak begiratzea da. Gaur egun, edozein ontzi gidatzeko beharrezko tresneria erabiltzea suposatzen du watch-ak: GPS-a, erradarra, AIS-a, irratia, eta zailena iruditu zaidana, haizearen orratzari adi egon, haizeak nondik jotzen duen adierazten duena, eta horren arabera piloto automatikoan ezarririko norabidean zuzenketa txikiak egiten joatea. Umetan, baziren bideo-jolas batzuk, martzianoak saihestea edo eta akabatzea helburu zutenak; tira, bada, hoiek gustuko dituenak esango luke "que guay!"; baina haizea indarrik ia gabe jotzen duen uneetan 4/5 ordu egon behar denean pantailatxooi begira, kontua "guay" izatetik oso urrun geratzen da, sinetsidazue. Niri, watch-ak gehienbat gauez egitea egokitu zait, eta espero ez nuena zen gehien kostatuko zitzaidana, loari aurre egitea izango zela. Gauez esna mantentzea kosta, eta egunez ezin loak hartu. Horrela ibili naiz. Esan bezala, denborak aurrera egiten duenaren seinale adierazgarrienak, pantailatxo eta orratzetatik kanpoko gertaerek ematen zuten; zenbaitetan atseginak, arrain-hegalari, izurde edo txorien agertzea, kasu. Besteetan, berriz, ezusteko okerren bat da monotonia hori apurtzen duena, esaterako zeharkaldiaren hasieratik hona bitartean saihestu behar izan ditugun ekaitzak, edo larriagoa, irten eta bostgarren egunean, Mindelotik 600 bat miliatara dagoeneko, eduki genituen arazoak piloto automatikoarekin eta beste. Hoiek bai, hoiek, esnagarriak!\nArratsalde hortan bertan, patxadaz egon ginen solasean Neal, Luke eta hirurok, elkarrekin geundela iada hiru aste pasa zirela, eta Dominican egin nahiko genukeenaz... ez genuen imaginatzen handik ordubetera edo, elkarrizketa hori ilunduko zuen gertaera. Neal leman zegoen. Bat batean, Luke eta biok, ontzi barrutik, honek olatuen kontra danbateko bortitzak ematen zituela sentitu genuen, eta jarraian Nealen ahotsa entzun zen, guri deika "hey guys, we are in trouble!!". Piloto automatikoa ez zebilen, Nealek egiten zituen norabide-zuzenketek ez zuten inolako eraginik ontziaren kontrolean. Haizea eta olatuen menpe zegoen, erabat. Nola edo hala, haizearen kontra lortu zuen ontzia jartzea, eta orduan ikuskatu ahal izan genuen gertatutakoa: lemaren gida-gurpila eta piloto automatikoaren arteko engranajea lotzen zituen metalezko pieza txiki bat askatu zen. Eskerrak Lukek topatu zuela eta bere lekuan berriz jartzea lortu. Horretarako, baina, engranajeak lemarekin zuzendu egin behar ziren, eta horrek lema eskuz eustea suposatzen zuen. Nealek ontziaren atzekaldean, uraren pare-parean, lema-heldulekua ezarri eta mantentzen egon zen, Lukek aipaturiko pieza bere lekuan jarri bitartean. Ezin imajinatu zeinen lasai hartu genuen arnas piloto automatikoa berriz piztu eta ondo zebilela ikusi genuenean! Gutxi iraungo zigun poza, ordea. Handik tarte batera beste ezbehar bat eduki genuen: ontziaren txasia atzeko aldean eusten duten metalezko bi zutabeetako bat askatu egin zen, (boom-ak) eragindako tentsioaren ondorioz, antza, soldaduratik apurtuta. Horrek arriskutsu egiten zuen bela nagusia erabiltzea, ordurarte baino gehiago bederen, orain tentsio guztia beste zutabeak jasango bait zuen, eta txasia apurtzeko aukerak handiagoak ziren, beraz. Laburbilduz: putada berri bat. Une horretan ez nuen dagokion dimentsioa hartzen jakin, egiatan.\nBurutik pasa zitzaidan gauza bakarra zera zen: "bueno, zeharkaldiaren laurden bat besterik ez dugu egin, hurrengoa zer izango da? Zulo bat? bela bat apurtzea?" Eta gure bidaiak, bilobei kontatzeko moduko istorio baten kutsu epikoa hartuz zihoala otu zitzaidan. Neure baitarako, aldiz, benetan arduratuta nengoen, horrelako pentsamenduak burutan ibili nituelarik hurrengo bi egunak.\nBaina aurrera egin genuen, eta bela biekin soilik nabigatu izan gara une askotan, motorrik gabe; eta beste zenbaitetan nagusiarekin bakarrik, haize nahikorik ez zegoelarik jib-a zabaltzeko; eta haize bortitzegia egon den egunetan (reef-a) egin behar izan dugu nagusian (28 kt-eko haizea izan da eduki dugun indartsuena, ekaitza batek harrapatu gintuenean). Eta bukatuz goaz! gure helmugatik 374 miliatara gaude une honetan, eta oraingoan bai, Waitukubuli-n (Dominicako jatorrizko izena) egin nahi ditugun gauzetan pentsatzen iada: txangoak sumendiren bateko kraterrera, urpekaritza, agian bertan dagoen txokolate fabrika txiki bat bisitatu... mugitu, finean; zeharkaldian, apenas mugitu barik, gorputza gogortuko zaidala iruditzen zait eta!! Atzera begira jarrita, Gibraltarren hasi eta honaino igarotako denbora sinestezina egiten zait, egia esan. Lau aste pasa dira, eta burbuila honetan sartuta denbora luzatzen dela ematen badu ere, azkar pasatu zait. Mugitu gara, gero! Gibraltarren geundela, bi tapaki behar nituen gauean, lotarako. Bidaian aurrera, hegoalderantza eta mendebalderantza egin bitartean tapakiak kenduz joan naiz, izararik ere beharrik gabe lo egiteko, ezta kamisetarik ere egunean zehar.\nEsan bezala, bukatuz goazen azken txanpa honetan, esperientzia honen inguruko gogoetak burura... Zeharkaldi honek, aparteko duen ezaugarririk oinarrizkoena distantzia da. Nik, bederen, aurrez egindakoekin alderatuta, nabarmen distantzia luzeagokoa da. Hau egiteko, beraz, denbora gehiago behar da, logikoki. Eta distantzia handi eta denbora tarte handitan, ezustekoak gertatzeko aukerak multiplikatu egiten dira, eta beraz arriskua ere. Eta gorago kontatu bezala, gertatu, gertatzen dira ezustekoak.\nBeste alde batetik, esango nuke zeharkaldi honek utzi didan zaporerik gozoenetako bat zera dela: historikoki ezaguna den Alisio haizeen edo "Trade winds"-en garaia probesteko tradizioaren partaide izateko aukera eskaini dit. Hau, azken batean, Naturan ematen diren gertaera ziklikoetako bat ezagutzea eta zuzenean bizitzea suposatu izan du, erritual horren parte sentitu, nolabait. Nekazariak bezala, urtaroak ezagutu eta hoien arabera dakiela garai bakoitzean zer uzta den landatzeko egokiena. Hemen egin duguna ez da hain aktiboa izan, baina. Eramaten uztea izan da, ia, gure egitekoa.


Lasarte-Oria Bai! Kros Herrikoiaren 1 zenbakia, Euskaraldiari | Lasarte-Oria Euskaraldia\nOstadar Saiarre Kirol Taldeak Lasarte-Oria Bai! Kros Herrikoiaren XXIII. edizioa aurkeztu du. Antolatzaileek jakinarazi dutenez, iazko ibilbide bera mantenduko da aurreko edizioan egindako aldaketak “lasterketa hobetu” zutelako eta korrikalariek “begi onez hartu zituztelako”. Nobedadeen artean, berriz, Ipar Martxako erakustaldia izango dela nabarmendu dute. 1 zenbakidun dortsala Euskaraldiko 11koak eramango du.\nLasterketaren aurkezpenean, antolatzaileek 1 zenbakia banatu dute. Ostadar S.K.T.ak Euskaraldia ekimenarekin bat egin du hasiera-hasieratik eta 1 zenbakia Lasarte-Oriako 11ko kideek eramango dute. “1 zenbakiarekin pertsonak omendu izan ditugu, baina aurtengoa Euskaraldiaren urtea denez, bat egin nahi dugu ekimenarekin eta gure hondar alea modu honetan jartzea erabaki dugu”.


Abian da Hartzaro Festibala Uztaritzen - KULTUR SHAREA\nInauteriak berpizteko asmotan egiten dute jaialdia Uztaritzen. Otsailaren 25era bitartean hainbat ekintza izango dira: musika, dantza eta antzerki emanaldiak, besteak beste.\nInauterien bereizgarri diren ohiko pertsonaiekin batera, Hartzaro jaialdia egiten ari dira otsailaren 25era arte, Uztaritzen. 1997an sortua, jaialdiak inauterien tradizioa sorkuntzarekin elkartzea izan du helburu hasieratik dantza, musika eta kantuaren bidez. 24. edizioa du aurtengo festibalak eta Herri Soinu elkarte antolatzailearen arabera, “Hartzarok negutik ateratzerat udaberrian sartzeko gomitatzen gaitu”.\nAurtengo jaialdirako musika sorkuntza aukeratu dute gai nagusi gisa, lau diskoren aurkezpenekin. Denetara 250 soinulari, antzerkilari eta dantzarik parte hartuko dute jaialdi osoan zehar antolatu diren ekimenetan. Horiekin batera, Uztaritzeko kaskarotek hainbat ateraldi egingo dituzte hilaren 16an, 23an eta 25ean.\n“Oro har 500 artista amaturak eta profesionalak, taula gaineko eta karrikako sorkuntza loretegia direnak, hauek izanen dira euskal kultura baten esapidea, tradizio aberats batean indarrak hartzen dituena, orainari lotua dena eta fermuki geroari so egiten duena”, nabarmendu dute antolatzaileek.\nHauek dira egitarauak jasotzen dituen ekimen eta partehartzaileetako batzuk: Itzaletik argira erakusketa, Zanpantzarren auzia, Izartxo dantza taldea, Zeze, kaskarotak, Habia taldea, Oldarra, mutxikoak, Uztaritzeko txistulariak, Tutak, Kli-k, Nat & Watson, Zea Mays, Aizkolariak, Leinua konpainia, Tio Teronen semeak, Bilaka…\nEgitaraua eta informazioa hemen.\nTags: Hartzaro, Uztaritz\nZinegoak jaialdia: ‘hamaika modu izateko, sentitzeko, maitatzeko eta bizitzeko’


Keuner jaunaren kondairak - Librería papelería El Arruí\nKeuner jaunaren kondairak.\nHarribitxi dira Keuner jaunaren kondairok alemanezko prosan. Horretan bat datoz aditu guztiak. Harribitxi ez ezik, ordea, Bertolt Brechten ispilu ere badira, 1930an pertsonaia sortu, eta hil arte lagun eta alter ego izan baitzuen Brechtek Keuner jauna. Nekez aurkituko du irakurleak Brecht ezagutzeko liburu hau baino bide hoberik. Adiskidetasuna, saldukeria, hedabideak, autoak, izadia, hirigintza, gizalegea, nazionalismoa, elkarbizitza... askotariko gaiak jorratzen ditu kondairotan Brechtek, bere eredu etiko zein estetikoen berri ematen digularik, formulazio ezinago soil, indartsu eta biribilez.


Rousset-les-Vignes - Wikipedia, entziklopedia askea.\nJacques GIGONDAN (2014-2020)\n44° 25′ 06″ N, 5° 03′ 41″ E / 44.418333333333°N,5.0613888888889°E / 44.418333333333; 5.0613888888889Koordenatuak: 44° 25′ 06″ N, 5° 03′ 41″ E / 44.418333333333°N,5.0613888888889°E / 44.418333333333; 5.0613888888889\nMontbrison-sur-Lez, Le Pègue, Saint-Pantaléon-les-Vignes, Teyssières, Venterol eta Valréas\nRousset-les-Vignes (frantsesez eta ofizialki: Rousset-les-Vignes) Frantziako udalerri bat da,Drôme departamenduan dagoena, Auvernia-Rhône-Alpeak eskualdean. 2013an 296 biztanle zituen.\n2007an Rousset-les-Vignes udalerrian erroldatutako biztanleak 289 ziren. Familiak 124 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 48 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 210 etxebizitza zeuden, 128 familiaren etxebizitza nagusia ziren, 59 bigarren erresidentzia ziren eta 23 hutsik zeuden. 197 etxeak ziren eta 11 apartamentuak ziren. 128 etxebizitza nagusietatik 93 bere jabearen bizilekua ziren, 25 alokairuan okupaturik zeuden eta 10 doan lagata zeuden; 4 etxek gela bat zuten, 9 etxek bi zituzten, 19 etxek hiru zituzten, 31 etxek lau zituzten eta 65 etxek bost zituzten. 73 etxek euren parking plaza propioa zuten azpian. 60 etxetan ibilgailu bat zegoen eta 61 etxetan bat baino gehiago zituzten.\nRousset-les-Vignes udalerriko biztanleria-piramidea 2009an .\n2007an lan egiteko adina zuten pertsonak 182 ziren, horien artean 126 aktiboak ziren eta 56 inaktiboak ziren. 126 pertsona aktiboetatik 111 lanean zeuden (61 gizon eta 50 emakume) eta 15 langabezian zeuden (10 gizon eta 5 emakume). 56 pertsona inaktiboetatik 26 erretiraturik zeuden, 14 ikasten zeuden eta 16 "bestelako inaktibo" gisa sailkaturik zeuden.\n2009an Rousset-les-Vignes udalerrian 121 unitate fiskal zeuden, 285,5 pertsonek osaturik. Pertsona bakoitzeko diru-sarrera fiskalaren mediana urteko 16.127 euro zen.\n2007an zeuden 14 komertzioetatik, 3 bestelako produktu industrialen fabrikazioko enpresak ziren, 3 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 1 zerbitzu enpresa zen eta 3 administrazio publikoko enpresak ziren.\n2009an zeuden norbanakoentzako 4 zerbitzu publikoetatik, 2 margolariak ziren, 1 argiketaria eta 1 jatetxe.\n2000. urtean Rousset-les-Vignes udalerrian 26 nekazaritza-ustiategi zeuden, 462 hektarea erabiltzen.\nLe Pègue (1,6 km)\nSaint-Pantaléon-les-Vignes (2,6 km)\nMontbrison-sur-Lez (3,8 km)\nVenterol (4,4 km)\nTeyssières (6,8 km)\nRoche-Saint-Secret-Béconne (7,0 km)\nTaulignan (7,0 km)\nValréas (7,2 km)\nWikimedia Commonsen badira fitxategi gehiago, gai hau dutenak: Rousset-les-Vignes\nOrriaren azken aldaketa: 24 urtarrila 2018, 14:56.


Txinako sukaldeko tresnak aluminiozko zirkulu fabrikatzailea - Zhejiang Shuanglin Jiate Metal Technology Co., Ltd.\nAluminiozko zirkuluaren produktuaren deskribapena Produkzioaren estandarra: ASTM edo EN estandarraren nazioarteko estandarraren arabera Konposatu kimiko guztiak, propietate mekanikoak, tamaina tolerantzia, tolerantzia laua, etab. ASTM edo EN estandarraren arabera. Konposatu kimikoa: aluminioaren zirkulua aplikatzea: (sukaldeko tresnak, kitechen tresnak, lapikoak, zartaginak, trafiko / errepideetako seinaleak). Kalitatearen bermea: kalitatezko kontrol sistema dugu aluminiozko ingotetik aluminiozko produktuak amaitzeko. Ziurtatu produktu kualifikatu bakarra bidaliko dela Bezeroei. Eta gure produkzio prozesua SGS, BV delakoaren arabera. Zergatik aukeratu gurekin: 1. Egiaztatutako fabrikatzailea: 10 urte egindako txanpon urrezko kide gara eta egiaztatu ere ...


Migel Soroa Oroimenezkoa txapelketaren finalak, erabakita - Tolosa - Tolosaldeko ataria\nMigel Soroa Oroimenezkoa txapelketaren finalak, erabakita\nJosu Artutxa Dorronsoro 2020-02-12 13:59\nOtsailaren 23an, Zaldunita egunez, Tolosako Beotibarren jokatuko dira, hiru mailatan: jubenilak, promesak eta eliteak.\nPasa den larunbatean, VIII. Ogi Berri-Migel Soroa Oroimenezkoa txapelketako finalerdien bigarren jardunaldia jokatu zen, Tolosako Beotibar pilotalekuan. Jaialdiko lehen partida, jubenil mailakoa izan zen. Eñaut eta Eneko Lizeagak, 22 eta 11 irabazi zieten Alonsori eta Ugartemendiari. Bikote irabazleko aurrelaria izan zen partidako jokalari onena. 13 tanto egin zituen Lizeagak, horietatik bost sakez. Oraindik kadetea den arren, maila bikaina erakusten ari da. Gainerako pilotariek tanto asko galdu zituzten.\nBigarren finalerdia, elite mailakoa izan zen. Labaka-Telletxea bikoteak 22 eta 17 irabazi zion, Murua-Elizegi bikoteari. Partida gogorra izan zen, 500 pilotakadakoa. Bi aurrelariak nabarmendu ziren, kalitate handiko tantoak egin zituztelarik. Lehen zatian, oreka handia mantendu zen markagailuan, baina bigarrenean, gehiago nagusitu ziren Labaka eta Telletxea.\nPromesetan, Senarrek eta Morgaetxeberriak 22 eta 10 irabazi zieten Olaetxeari eta Garmendiari. Txukun hasi ziren galtzaileak, batez ere, Olaetxea aurrelariaren lanari esker; 9 eta 4 aurreratzea lortu zuten. Hortik aurrera, ordea, irabazleek jokoa aldatu, eta aurkarien atzelaria zigortzea erabaki zuten, baita asmatu ere. Azkenean, Garmendia lazkaotarra kamuts aritu zen, eta guztira, 10 pilota galdu zituen.\nTxapelketako finalak, hilaren 23an jokatuko dira, 16:30etik aurrera. Jubeniletan, Hormaetxek eta Sudupek, Lizeaga anaien aurka neurtuko dituzte indarrak. Promesetan, berriz, Alberdik eta Apezetxeak, Senarren eta Morgaetxebarriren aurka jokatuko dute. Azkenik, Zubizarreta-Uriondo eta Labaka-Telletxea bikoteak ariko dira elite mailan. Bertaratu ezin dutenek, www.pilotarentxokoa.com webgunean ikusi ahal izango dituzte finalak, zuzenean.